Blog Miloša Grujića: јануар 2010\nMale porodične ili ortačke kompanije se tokom razvoja sreću sa potrebom prikupljanja novih sredstava za potrebe širenja proizvodnje, istraživanja ili osvajanja novih tržišta, izmirenja zaduženosti, diversifikovanja poslovanja, kupovine novih postrojenja ili opreme.\nInicijalna javna ponuda (eng. initial public offering - IPO) je način da takve kompanije dođu do sredstava na način da povećaju svoju vrijednost, prošire vlasničku strukturu i izađu u javnost emisijom akcija. Za IPO po pravilu su najviše zainteresovani: menadžment firme, njeni radnici i dobavljači jer su najbolje upoznati sa uslugama ili proizvodima, tržištem i imidžom kompanije.\nZavršetkom prve inicijalne javne ponude u Bosni i Hercegovini, kompanije “Fratello Trade” a.d. Banja Luka, tržište kapitala pokazalo je da može vršiti svoju osnovnu funkciju - prikupljanja kapitala. Iako u međuvremenu nije bilo inicijalnih javnih ponuda, sigurno je da postoji interes određenih privatnih firmi za finansiranjem i razvoj poslovanja na ovaj način.\nVeliki psihološki problem za postojeće vlasnike je gubljenje apsolutne kontrole i mogućnosti samostalnog upravljanja u njihovoj kompaniji.\nPitanje koje se samo nameće, a na koje postojeći vlasnici kompanija treba da odgovore jeste: Da li su zarad stvaranja većeg profita spremni da se odreknu dela vlasništva nad kompanijom?\nObjavio Miloš Grujić u 1/28/2010 05:02:00 PM Нема коментара:\nOznake: initial public offering - IPO, profit\nManje loše nego prethodne godine\nProšle godine na Banjalučkoj berzi promet je pao za 34 odsto, indeksi se nisu oporavili još od udara iz 2007. godine, nekoliko brokerskih kuća i jedno društvo za upravljanje investicionim fondovima su zatvoreni.\nVrijednost akcija kompanija na Sarajevskoj i Banjalučkoj berzi, izražene kroz indekse SASX-10 i BIRS, u prosjeku su izgubile 13,9 odnosno 3,5 odsto. Komparacije radi, glavni indeksi na podgoričkim berzama NEX i Montenegro su rasli 41,7 odnosno 31,2 odsto. Slijede ih indeks Makedonske berze MBI10 sa rastom od 31 odsto, beogradski BELEX15 sa 21,5 odsto, hrvatski CROBEX sa 13 odsto i slovenački SBI20 sa 11,4 odsto.\nNo, nije sve crno. Stvoren je zajednički indeks Banjalučke i Sarajevske berze, kroz javne ponude akcija i obveznica na berzi je prikupljeno preko 30 miliona KM svježeg kapitala. Formirano je tržište obveznica: različitih emitenata, kamatnih stopa i anuitetnih planova i na taj način stvoreni su uslovi za ulaganje za investitore koji imaju veću averziju prema riziku. Objavljene su prve informacije i preporuke vezane za kompanije sa berze na vodećem svetskom finansijskom servisu "Bloomberg". Berza je uvela FIX protokol i u toku je proces uvezivanja u projekat X-net sa Atinskom berzom.\nU toku ove godine možemo očekivati odgovore na pitanja: Da li su akcije u Bosni i Hercegovini podcenjene u odnosu na susedne zemlje? Zašto su inostrani investitori izgubili interes za ulaganje u finansijske instrumente na našem tržištu?\nObjavio Miloš Grujić u 1/15/2010 05:00:00 PM Нема коментара:\nOznake: BIRS, indeksi, promet na berzi, SASX-10\nуторак, 5. јануар 2010.\nObveznice kao osvježenje\nImajući u vidu ostvaren promet tokom 2009. godine očigledno je da su obveznice postale važan tržišni materijal na Banjalučkoj berzi. Zbog manjeg rizika nego kod ulaganja u akcije, treba očekivati da će interes ovakav vid ulaganja još rasti.\nVećina trgovaca vodila se klasičnim principima investiranja na berzi-zaradom, ali i željom da izmire ranije poreske obaveze. Namjera Vlade je emitovanjem obveznica rešiti više problema: izmiriti dug nastao po osnovu ratne štete, dug prema dobavljačima i dug prema starim deviznim štedišama. Čini se da u oni koji državi nisu plaćali porez do kraja 2007. najbolje prošli jer su imali priliku da izmire svoje obaveze za malo više od trećine iznosa duga i to bez ikakvih kamata.\nKao alternativnu opciju država je imala na raspolaganju blokadu računa svim dužnicima. Tada bi mnoga preduzeća proglasila bankrot, radnike otpustila a državi stvorila još veći problem. Ovako su vlasnici obveznica unovčili obveznice, poreski dužnici očistili bilanse i olakšali uslove za poslovanje ili zaduživanje u budućnosti, povećana je likvidnost na berzi a stvorena je baza za buduće kvalitetnije ulaganje institucionalnih investitora u obveznice.\nIpak, ova uredba može dovesti i do negativnih efekata. Preduzeća mogu ponovo svjesno praviti dugove očekujući da Vlada opet dozvoli ovakav vid izmirivanja obaveza ili da planiraju stvorene obaveze pokriti emisijom sopstvenih obveznica.\nObjavio Miloš Grujić u 1/05/2010 12:00:00 AM Нема коментара:\nOznake: izmirenje poreza obveznicama, obveznice


SSP: Kratkoročni akcioni plan za smanjenje zagađenja vazduha u Boru napisan reda radi - Bor 030\n26. juna 2022. | 09:42\nNaslovna Vesti Politika SSP: Kratkoročni akcioni plan za smanjenje zagađenja vazduha u Boru napisan reda...\n7.10.2020. | 16:33\nIrena Živković, predsednica Gradskog odbora Stranke slobode i pravde (SSP) u Boru kritikovala je Kratkoročni akcioni plan za smanjenje zagađenja vazduha u gradu koji je Gradska uprava u Boru uradila povodom učestalih aerozagađenja u ovom gradu, ali i reakciju resornog ministarstva koje je primedbama odgovorilo na plan maltene šest meseci kasnije.\nU saopštenju za javnost, Gradski odbor Stranke slobode i pravde u Boru navodi da je Kratkoročni plan koji je Gradska uprava načinila i predala 13. februara ove godine Ministarstvu zaštite životne sredine, sve, samo ne kratkoročni, što se posebno ogleda u primedbama koje su na sporni plan dali iz ministarstva.\n„Čitajući primedbe Ministarstva na Kratkoročni akcioni plan koji je uradila gradska uprava Bor, stekli smo utisak da je urađeno sve sem onog što je zakonska obaveza. U Kratkoročnom akcionom planu nema podataka o prekoračenjima koncentracija opasnih po zdravlje ljudi, nema mera koje će se sprovesti, nema rokova za realizaciju tih mera, nema nosilaca aktivnosti ni izvora finansiranja“ , navode u SSP-u.\nOvaj plan, podsećaju u SSP-u morao je da bude izrađen još 2013. a na osnovu primedbi koje su navedene, „pisan je samo da bi bio napisan usled pritiska javnosti“.\n„Većina primedbi koje ima Ministarstvo su se mogle čuti i na javnoj raspravi održanoj u gradskoj upravi, pa pretpostavljam da ih obrađivači ili nisu razumeli ili nisu želeli da ih uvaže.\nS obzirom da su Ministarstvu bili potrebni meseci da odgovore gradskoj upravi Bor, a imajući u vidu sve primedbe na urađeno, gledamo pesimistički na bilo kakvu mogućnost skorijeg rešenja problema. Apsurdnosti doprinosi i samo Ministarstvo koje u primedbama kaže i „Skrećemo pažnju da Kratkoročni akcioni plan treba da sadrži mere koje se kratkoročno preduzimaju u cilju smanjenja rizika ili trajanja prekoračenja koncentracija opasnih po zdravlje ljudi. To su mere koje su potrebne da se ŠTO PRE smanji nivo zagađujućih koncentracija“, navodi se u saopštenju koje potpisuje Irena Živković, predsednica Gradskog odbora Stranke slobode i pravde u kojem dodaje da je na plan, dostavljen 13. februara odgovoreno tek 4. avgusta.


Vesti online / Sport / Fudbal / Kinez ove nedelje nudi 400 miliona\nKinez ove nedelje nudi 400 miliona\nKineski biznismen Keni Huang spreman je da ove nedelje zvanično ponudi 400 miliona funti za kupovinu slavnog engleskog fudbalskog kluba Liverpula.\nHuang i njegova firma "QSL Sports Ltd" tokom nedelje će se sastati sa vlasnicima "crvenih" Tomom Hiksom i Džordžom Džiletom i staviti ih pred svršen čin, na uzmi ili ostavi opciju.\nPoznato je da Hiks i Džilet nisu za to da klub bude prodat Huangu, jer smatraju da bi više novca mogli da izvuku od Sirijca Jahija Kirdija. Ipak, veliki dugovi kluba, kao i moguća ulaganja u klub sa "Enfilda" koje je podržala i kineska vlada, mogli bi "olakšati" odluku za američke vlasnike.\nIshod pregovora sa nestrpljenjem očekuje i novi menadžer Liverpula Roj Hodžson koji je praktično blokiran kada su u pitanju nova pojačanja na "Enfild Roud".\nFUDBAL Origi predstavljen u Livepulu i vraćen na pozajmicu u Lil


Podrška malim i srednjim preduzećima - PKS-RPK Novi Sad\nPošto je ova godina proglašena Godinom preduzetništva, država je malim i srednjim preduzećima u poslu već plasirala devet i po milijardi dinara pomoći.\nOd 33 programa, koja sprovode različita ministarstva, 11 je završeno, a među pet koji tek treba da počnu je i najveći program Ministarstva privrede, zahvaljujući kojem će preduzećima biti usmereno tri milijarde dinara, od toga 20 odsto bespovratno.\nU Ministarstvu privrede objašnjavaju da je za privrednike u ovom trenutku otvoreno 17 konkursa. Dodaju da je interesovanje veliko, što pokazuje činjenica da se prijavilo blizu 12.000 preduzeća, početnika u poslovanju, lokalnih samouprava i klastera, koji su aplicirali za neki od ponuđenih programa. Konkurs Ministarstva privrede i Fonda za razvoj za početnike u poslovanju je i dalje otvoren, dok se novac ne utroši, a neki programi još nisu ni počeli.\nNajveće je interesovanje za programe koji su kombinacija kreditne podrške i bespovratnih sredstava. Od 31. maja, kada je objavljen javni poziv podrške preduzećima za nabavku opreme, podneto je 434 zahteva, a odobreno 383 u vrednosti od 560.774.554 dinara. Ukupna vrednost investicija u opremu i mašine za proizodnju iznosi 2,7 milijarde dinara. Taj program je okončan i novac je utrošen. U tom programu 25 odsto od vrednosti investicija bilo je bespovratno, 70 odsto povoljan kredit poslovne banke i pet odsto sopstvenog učešća privrednika.\nZa program podrške početnicima u poslovanju izdvojeno je 150 miliona bespovratnih sredstava i primljeno je do sada 238 zahteva. Odobreno je 104, odbijeno 53, a 81 zahtev se obrađuje. Taj program je još otvoren i svi koji žele da pokrenu posao mogu se prijaviti.\nPo najavama iz Ministarstva privrede, u narednom periodu biće raspisan javni poziv za učešće u programu podsticanja preduzetništva kroz razvojne projekte i on je namenjen preduzećima koja su izašla iz takozvane start-ap faze i potrebna im je podrška za dalje poslovanje. Takođe, do kraja godine biće realizovana još dva programa za inovacije i podršku internacionalizaciji preduzeća i povezivanje sa stranim kompanijama, kao i podrška za učešće na sajmovima i izlazak na inostrana tržišta.\nPomoćnica ministra privrede Katarina Obradović Jovanović objašnjava da je od 12.000 onih koji su konkurisali na neki od programa, svaki drugi privrednik ili početnik u poslu dobio novac od države. Ističe da je od 16 milijardi, koliko je opredeljeno za ovu godinu, po poslednjem preseku koji je napravljen, realizovano oko devet i po i oko 7.000 privrednih subjekata ih je koristilo.\n– Uskoro se očekuje raspisivanje jednog od najvećih programa u okviru Godine preduzetništva, a reč je o razvojnom programu koji Ministarstvo radi s Fondom za razvoj i za koji je planirano tri milijarde dinara – istakla je Katarina Obradović Jovanović.\nBesplatna obuka i za srednjoškolce\nOsim finansijske podrške, oko 11.000 budućih preduzetnika imalo je besplatnu obuku za početak poslovanja. Osim njih, u programe je uključeno i 3.000 učenika srednjih škola.\nProdaš danas, a naplatiš kad se kupac smiluje\nU Srbiji nije lako plasirati robu, ali kada trgovcu ili proizvođaču to i pođe za rukom, čeka ga druga…\nU globalnim okvirima porodice vode od 65 do 90 odsto ukupnog broja malih i srednjih preduzeća. S druge strane,…\nInspektori za mesec i po od početka primene Zakona o prevozu putnika u drumskom saobraćaju obavili 310 kontrola.\nNeiskorišćeni hidropotencijal šansa za Srbiju\nIzvršni član upravnog odbora Nemačko-srpske privredne komore, Martin Knap istakao značaj 1.000 gigavati godišnje elektirčne energije koja bi mogla…\nNaporan rad Srbije na identifikovnju trgovinskih barijera


► Živković: Tužilaštvo da iznese informacije o Krušiku za sedam dana\nPredsednik Nove stranke Zoran Živković izjavio je danas u Beogradu da očekuje od Tužilaštva za organizovani kriminal da u roku od sedam dana objavi informacije o "Krušiku" jer im za to "ne trebaju forenzičari, ni pomoć sa neba ili inostranstva", već je dovoljno da se "pregledaju papiri".\nOn je novinare u holu Skupštine Srbije podsetio da je protiv predsednika Aleksandra Vučića i "klana oca i sina Stefanović" podneo krivičnu prijavu zbog "Krušika", tako da postupak tužilaštva koji je pokrenut, smatra svojom pobedom.\n"Prvi put je neko skupio hrabrost, odlučnost, uz razum, i tužio Vučića pred nadležnim organima", rekao je Živković.\nNavodeći da će se videti s kojom namerom je tužilaštvo pokrenulo postupak, Živković je pozvao tužioce da "skupe hrabrost", kao što je učinio Univerzitet u Beogradu, koji je "proglasio plagijatorom" ministra finansija Sinišu Malog i "osudio ga u akademskom smislu".\nŽivković je podstio da poslednjeg četvrtka u mesecu na popodevni deo sednice Skupštine Srbije dolaze članovi Vlade da bi odgovarali na pitanja poslanika, ali im on pitanja postavlja na konferenciji za novinare jer ne učestvuje u radu palamenta.\nSva ta pitanja, naglasio je, ukazuju da "direktnu povezanost vlasti sa krimnalom".\n"Stanje u državi je tragično zahvaljujući ovoj vlasti, to je razlog više da se borimo za izborne uslove. I ako dođemo do toga da ih izborimo bar u nivou koji nam daje izvesne šanse da pokušamo na proleće sledeće godine da Vučiću zadamo onakav isti šamar kao što je Milošević dobio 1996. od tadašnje opozicije i građana", rekao je Živković.\nŽivković je rekao da su kod plantaže marihuane u Staroj Pazovi, na zemljištu firme čiji je vlasnik nedavno uhapšen, "viđeni" ministar odbrane Aleksandar Vulin i funkcioner vlasti Zoran Babić i "nikom ništa".\nŽivković traži da se ministar unutrašnjih poslova Nebojša Stefanović izjasni o tome što je vlasnik zemljišta imao pravu legitimaciju Ministarstva unutrašnjih poslova, iako je neovlašćeno lice.\nŽivković je podsetio da je Vladu još pre dve godine pitao šta se dešava sa bugarskim državljaninom Cvetanom Vasilevim, kupcem Fabrike stakla u Paraćinu, za kojim je bila raspisana poternica preko Interpola. Doado je da, koliko zna, Vasilev nije izručen, već je i dalje u dobrim odnosima sa vlastima.\n"Postoji grupa lica koja zna da se snalazi u prljavim poslovima - ekspetska grupa Vučića, koja je uvek tu kada nešto ne valja, ili kad nešto ne valja, znajte da su tu. Pa sad, da li je skrivanje bugarskog državljanina, ili ima veze s 'Krušikom' ili će se možda pokazati da su okopavali marihuanu u Staroj Pazovi", rekao je Živković.


Antalija - Via Balkans\nSportskim zaljubljenicima u Srbiji, prva asocijacija na Antaliju su verovatno letnje pripreme omiljenog fudbalskog kluba. Naime, zbog fantastične sportsko-rekreativne ponude i raznolike infrastrukture (mnogobrojnih fudbalskih terena, bazena, šumskih staza za trčanje…), finansijski prilagođene našim džepovima, gotovo svi fudbalski klubovi sa prostora bivše Jugoslavije su bar deo letnjih priprema obavili u Antaliji. Antalija je jedna od najstarijih turističkih regija u Turskoj. Kao i većina mesta u ovom delu sveta ni Antalija nije imala drugačiju razvojnu sudbinu, od nekadašnje Ateleie, hrabro prkoseći uticajima brojnih civilizacija, izrasla je u prestižnu turističku destinaciju koja danas privlači turiste sa svih strana sveta.\nAntalija je zbog svoje klime siguran pogodak za svakoga ko se dvoumi kakvo vreme može očekivati u ovom gradu. Oko 300 sunčanih dana godišnje, kao i izuzetno blaga klima Antaliju čine magično privlačnom i garantuju nezaboravno letovanje. Prelepe plaže u turističkim naseljima, Belek na istoku i Kemer na zapadu, kao i ostatak Antalijskog regiona sa impresivnom planinom Taurus u pozadini, uz neizostavne mirise mističnog istoka istovremeno hrane sva čula i čine uživanje vrhunskim. Gastronomska ponuda je priča za sebe, neizbežni Kebab je deo ponude svakog restorana i pravi je greh ne probati ga baš onakvog kakvog ga originalni tvorci prave. Kažu da onaj ko se iz Turske nije vratio bar sa kojim kilogramom više, taj kao da nije nigde ni išao.\nArhitektonske lepote Antalije se neverovatne, i danas su jasno vidljivi tragovi brojnih civilizacija kojima je Antalija bila prolazna stanica i koje su ostavile svoj pečat na današnji izgled grada, neverovatna fuzija arhaičnih objekata sa modernim građevinama u urbanom stilu apsolutno pristaju jedne uz druge i ni najmanje ne narušavaju lepotu i opšti utisak o celokupnom doživljaju grada. U starom delu Antalije nalaze se uske krivudave ulice sa starim kućama koje se naslanjaju na zidine drevne tvrđave, a tek nekoliko stotina metara dalje, kad se zakorači u novi deo grada osećate se kao da ste u jednom trenutku prešli put dug hiljadu godina, okruženi najmodernijim hotelima, diskotekama i ostalim atraktivnim lokalitetima namenjenih što kvalitetnijem provodu.


SDA se obrušila na Fortu: Premijer minimizira problem zagađenja zraka u Sarajevu - Glas Bosne\n17 Januara, 2020 17 Januara, 2020 daca\tKO SDA Sarajevo\n“Izjave premijera Edina Forte, u kojima minimizira problem zagađenja u Sarajevu i bježi od odgovornosti za njegovo rješavanje, pokazuju da je prvi čovjek Kantona kukavica i neznalica”, kaže Biščević-Tokić.\n“Podsjetit ću da je Forto, još dok je bio zastupnik u Skupštini, tokom proteklih godina, kada je i bilo manje zagađenje bio među prvima koji su Vladi KS upućivali najžešće kritike, a sada kada treba da preuzme odgovornost ponaša se kao najobičnija kukavica, te pokušava prebaciti odgovornost na Vladu FBiH. On bi dakle da bude premijer samo kada se treba slikati”, navodi zastupnica iz SDA.\nOna tvrdi da je Forto u decembru 2018. godine, odmah nakon općih izbora dao “nedvosmislenu izjavu” da će “riješiti problem zagađenja zraka u Sarajevu”.\n“Više od godinu dana je na vlasti, a zbog njegovog ignorantskog odnosa problem se u tom periodu samo pogoršao. Podsjećam javnost i da je Federalna uprava za inspekcijske poslove dostavila dokumente, koji svjedoče o tome da je Forto bio kažnjavan zbog zagađivanja okoliša, dok je bio direktor firme Nexe. Sigurno je da Kanton neće napraviti iskorak kada je u pitanju rješavanje problema zagađenja, sve dok je na čelu lice poput Forte koje je zbog profita bilo spremno da žrtvuje zdravlje građana”, zaključuje Biščević-Tokić.\n← Bukvarević: Smanjili smo broj nezaposlene djece poginulih branitelja BiH\nAdmir Čavalić: PDV bi trebalo smanjiti na 15%, ulaskom u EU BiH će izgubiti trećinu populacije →


Partizan izbegava Milan - SPORTSKI ŽURNAL\nPartizan izbegava Milan\n09 maj, 2020 5\nParni valjak u eventualnom plej-ofu Lige Evrope trenutno ne bi uživao status nosioca, nalazi se prvi ispod crte\nPodatak da je većina superligaša, uprkos neslaganju Partizana, inicirala da se odigraju još samo četiri kola do kraja prvenstva stavlja crno-bele, po pitanju borbe za titulu, u nezavidan položaj: ukoliko Crvena zvezda zabeleži makar jednu pobedu - okitiće se lovorom.\nOtud, Parnom valjku se (realno), baš kao i u prethodne dve godine, smeši izborena viza za pohod na Ligu Evrope, sa zagonetkom: od prve ili druge kvalifikacione runde?\nNaravno, nije svejedno, kasniji ulazak u trku za prestižno takmičenje, izuzev prepreke manje, implicira i duži odmor između sezona, te...\nŠta garantuje start od drugog kola?\nPostoje dve varijante: odbranjen Kup Srbije (bio bi peti u nizu), ili drugo mesto pod uslovom da večiti rival osvoji duplu krunu.\nDakle, jasna računica, uz podsećanje: trećeplasirana Vojvodina ima svega tri boda manje od aktuelnog vicešampiona.\nInteresantna je i projekcija žreba na putu ka Ligi Evrope, s napomenom: Partizan izvlačenje kuglica dočekuje s koeficijentom - 22,000.\nI, zahvaljujući rezultatima u poslednjih pet godina na međunarodnoj sceni, uživa status nosioca u prva tri kruga kvalifikacija!\nKakva je situacija u plej-ofu, poslednjoj stepenici za drugo po vrednosti klupsko nadmetanje na Starom kontinentu?\nParni valjak je, trenutno, prvi ispod crte, međutim, presek napravljen 19. marta, u času kad su, osim Belorusije (u bivšoj sovjetskoj republici sistem: proleće - jesen), zbog kovida 19 „zamrznuta” sva prvenstva u Evropi, podložan je promenama, samim tim - i napretku crno-belih.\nTako, izuzev teorijske mogućnosti da se neko od povlašćenih preseli u jače takmičenje (Liga šampiona) ili, pak, sklizne s pozicije koja garantuje evropsku pozornicu, crno-beli mogu u gornji dom i zahvaljujući iznenađenjima u prethodnim kolima.\nDotle, još mnogo će vode da protekne Savom i Dunavom, uz zaključak: epitet nosioca u plej-ofu ne garantuje i uspeh, uvidom u spisak nepovlašćenih - među njima je i Milan, sedmostruki osvajač Kupa / Lige šampiona!\nČeti Sava Miloševića sad je najvažnije: ukoliko već ne može da bude prvak, da zasluži preduslov za učešće od drugog kola kvalifikacija za Ligu Evrope, predviđenog, kako stvari stoje, za 13. i 20. avgust...\nPedja · 09 maj, 2020 14:59\npitaju se koki i mraka · 10 maj, 2020 11:42\n@Pedja · 10 maj, 2020 18:16\nMarko Pavlović · 09 maj, 2020 17:01\n!!! · 09 maj, 2020 21:21


Ministarstvo finansija saopštilo je da Republika Srpska nije prezadužena, da nema niti je kad imala dospjelog, a neizmirenog duga, te da o svemu svjedoče javni podaci koji se često politizuju i netačno prikazuju.\nPodaci koji su javnosti dostupni na internet stranici Ministarstva finansija Republike Srpske i zvaničnih institucija, često se, kako kažu, politizuju i netačno prikazuju, pa su u obavezi da javnosti pojasne da podaci o zaduživanju nisu isto što i podaci o dugu, jer se istovremeno uz prihvatanje “novog” zaduženja, vrši otplata ili servis duga iz ranijeg perioda.\nMinistarstvo finasija navodi da je stanje ukupnog duga Republike Srpske, na dan 30. septembar 2021. godine bilo 6,15 milijardi KM, od čega je spoljni dug 4,06 milijardi KM.\nPrema saopštenju ministarstva, spoljni dug čine: dug Republike Srpske u iznosu od 2,85 milijardi KM, dug jedinica lokalne samouprave u iznosu od 126,7 miliona KM i dug javnih preduzeća i IRB-a u iznosu od 1,07 milijardi KM.\nUnutrašnji dug, prema istom saopštenju iznosi blizu 2,1 milijardu KM, a čine ga: dug Republike Srpske u iznosu od 1,5 milijardi KM, dug jedinica lokalne samouprave u iznosu od 350,6 miliona KM i dug fondova socijalne sigurnosti iznosi 214,6 miliona KM.\nIz Ministarstva finansija su naveli da na dan 30. septembra 2021. godine ukupan dug Republike Srpske, koji podliježe zakonskom ograničenju, iznosi 6,09 milijardi KM, tj. 52,5 odsto BDP-a, a njegova gornja granica prema Zakonu o zaduživanju dugu i garancijama je 60 odsto BDP-a.\nЈavni dug koji podliježe zakonskom ograničenju iznosi 5,04 milijardi KM, tj. 43,2 odsto BDP-a, dok je zakonsko ograničenje 55 odsto BDP-a, navedeno je u saopštenju.\nIz Ministarstva finansija istuču da “Repubika Srpska nema, niti je kad imala dospjelog, a neizmirenog duga ni na jedan datum”.\nMinistarstvo finansija i Vlada Republike Srpske odgovorno upravljaju javnim finansijama i dugom, o čemu svjedoče zvanični podaci, pozitivna makroekonomska kretanja, indikatori i stručne analize relevantnih institucija, navodi se u saopštenju.\nrepublika srpskadugministarstvo finansija


BTC $41.704 -1,58%\nETH $3.091 -2,23%\nSOL $136 -4,10%\nKineska centralna banka navodno razvija sopstvenu digitalnu valutu kao odgovor na Fejsbukovu libru\nKineska centralna banka navodno razvija sopstvenu digitalnu valutu kao odgovor na Fejsbukovu libru, budući da libra može predstavljati opasnost za finansijski sistem zemlje, prenosi South China Morning Post 8. jula.\nVang Ksin, direktor istraživačkog biroa Narodne banke Kine (PBK), tvrdio je da “ukoliko [Libra] bude široko prihvaćena za plaćanja, posebno u prekograničnim plaćanjima, da li bi ona mogla da funkcioniše kao novac i prema tome ima veliki uticaj na monetarnu politiku, finansijsku stabilnost i međunarodni monetarni sistem?”\nVang je rekao da je banka odlučila da kreira sopstvenu digitalnu valutu, posebno zbog nejasne uloge američkog dolara kada se libra emituje:\n“Ako je digitalna valuta blisko povezana sa američkim dolarom, to bi moglo stvoriti scenario u kojem bi suverene valute koegzistirale sa digitalnim valutama u SAD. U suštini bi postojao jedan šef, to jest američki dolar i Sjedinjene Države. Ako je tako, to bi donelo niz ekonomskih, finansijskih i čak međunarodnih političkih posledica.”\nS tim u vezi, PBC je navodno dobio odobrenje glavnog kineskog administrativnog organa, Državnog veča, da počne da radi sa drugim učesnicima na tržištu i institucijama na digitalnoj valuti centralne banke.\nAkademci su takođe pokrenuli inicijativu o digitalnim finansijama koja uključuje resurse sa Pekinškog univerziteta, Ranmin univeziteta, Zijang univerziteta i šangajskog Đao Tong univerziteta.\nPlanovi PBC-a da razvije svoju nacionalnu digitalnu valutu se pojavljuju u vreme kada je Kina preuzela strožu politiku prema kriptovalutama, sa finansijskim institucijama koje zabranjuju trgovanje bitkoinom (BTC), ICO projekte i kripto berze.\nKao što je ranije objavljeno, PBC-ovo finansijsko blokčein rešenje za trgovanjevje obradilo preko 30 milijardi juana (4,36 milijardi dolara) u deviznim transakcijama do sada.


Gusta magla nad engleskim fudbalom - Sportske.net\nSvi dobro znamo da Engleska jeste zemlja koja nosi epitet "kolevke fudbala".\nCentarska krizaUspeh kao paravan za problemeVečiti derbi - Veća želja je pobedila!U susret derbijuVečita priča - Selektor!\nAli se isto tako ne možemo odupreti ni utisku da upravo na tom delu ostrva sa severa zemljine kugle stvari danas po pitanju fudbala i ne stoje baš najbolje, odnosno ne u skladu sa onim očekivanjima kakva jesu za ono mesto gde je u stvari i počela ta magija zavana fudbal.\nIpak, kada se spomene Premier liga, mnogi će dignuti ruke da se radi o najjačoj ligi sveta, ligi u kojoj se igra najjači, najbolji i najzanimljiviji fudbal, kao i ligi o kojoj svi igrači i treneri maštaju. Ali kada pogledamo onaj najvažniji aspekt, a to je rezultat, onda činjenice govore suprotno.\nUskoro je na repertoaru ovogdišnje finale Lige šampiona, a u njemu već poslednjih nekoliko godina dominiraju Nemci i Španci, pa smo tako prošle sezone bili svedoci španskog, a pretprošle nemačkog finala. Čelsi je pre tri godine naplatio sve neke prethodne nesretno propuštene šanse i okitio se najsajnijim odličjem u tom takmičenju, sezonu pre toga Junajted se poklonio Barseloni u finalu, a sve ostalo u prethodnih pet godina jasno govori da je finale bilo rezervisano upravo za klubove iz prethodno dve pomenute zemlje, sa "uskakanjem" Italijana, poput onomad Murinjovog Intera i ove sezone torisnkog Juventusa.\nOno što još više dokazuje superiornost timova iz Primere i Bundeslige u najelitnijem evropskom takmičenju i zapećak kao mesto engleskih timova u istom u poslednjih pet godina jeste to da su u tom periodu timovi iz Premier karavana tri puta stizali do polufinala, tačnije Čelsi dva puta, i Junajted jednom. Na drugoj strani Bajern je za to vreme samo jedne sezone propustio da se ne nađe najmanje u borbi za veliko finale, isto kao i Real i Barselona, Dortmund i Atletiko Madrid su po jednom stigli do te faze takmičenja, ali istu i preskočili i došli na korak od samog trofeja gde su se okliznuli, a do zadnjeg koraka pre finala jedne sezone uspeo je da stigne i Šalke.\nKada se na sve to doda da za isti period u drugom po rangu evropskom takmičenju po dva puta do pehara su stizali madridski Atletkio i Sevilja, onda sve govori o jasnoj dominaciji prevashodno timova sa Pirineja. Tako da pitanje jeste u stvari da li time pada u vodu ona asocijacija na pomen Premier lige, a to je da je ona onakva kakvi u stvari jesu pomenuti klubovi iz drugih liga u odnosu na njene tj. superiorni.\nNisu samo rezultati premijerligaša u evropskim okvirima ono što se u ogledalu odražava kao loše stanje fudbala u njegovoj kolevci, već i činjenica da je sve manje kvalitetnih, odličnih , a još manje vrhunskih engleskih fudbalera. Možda je upravo ta činjenica povezana sa onom prethodnom i možda upravo to jeste jedan od glavnih uzroka zaostajanja najuspešnijih klubova sa ostrva na prostorima van njega u odnosu na one iz konkurentskih liga.\nTakođe, i kada pričamo o nacionalnim selekcijama Engleska jeste u dobrom zaostatku za Nemačkom i Španijom. Kada se na to doda da su sve tri repreztentacije sastavljene gotovo isključivo od igrača iz domaćih nacionalnih prvenstava ili ako i ima onih koji "hleb" zarađuju preko granice svoje zemlje ima ih toliko da se mogu nabrojati na prstima jedne ruke. Sve to ukazuje da su u stvari i problem lige, tj. rezultati njenih klubova, i reprezentacije jasno povezani.\nPremier liga je postala nešto poput NBA lige u košarci, odnosno utočište u koje bi se rado udomio fudbaler sa svake tačke na našoj planeti. Marketing i propaganda dobrim delom su zaslužni za to, ali pre svega novac bez kojeg ni ta dva faktora ne bi bili na tako visokom nivou. Međutim, i u toj NBA ligi se zna da su ipak prioriteti američki igrači, a da su stranci tu da nadomeste ono što fali i podignu celukupni kvalitet klubova i lige na viši nivo, a to ovde očito nije ono čime se vodeći ljudi klubova vode.\nNajbolji engleski igrači o kojima se i dalje priča sa divljenjem jesu Džerard, Lampard, Teri i Runi.\nJedino oni predstavljaju klasu, a od njih najmlađi je kapiten Junajteda sa uskoro punih 30 godina. Teško je naći engleskog fudbalera koji je u naletu, a da nije neki mladi igrač koji trenutno samo ima potencijal nego da je u najboljim i zrelim igračkim godinama. Upravo ta kriza jeste uzrok što njihova nacionalna selekcija zaostaje i ne opravdava tradiciju "Gordog Albiona". Ta člinjenica i jeste posledica sve manjeg broja domaćih igrača u klubovima i invazije stranaca.\nLiverpul deluje kao jedini klub, koji i dalje ne odustaje od engleskih igrača, ali i oni prave jednu grešku vezanu za to, jer i pored toga što je dobro što se odlučuju da dovode domaće preteruju sa plaćanjem istih, gde se stvara drugi problem, a to je da je onda taj igrač pod ogromnim pritiskom. Isto tako se radi u reprezentaciji, kako koji igrač bljesne i poveže par dobrih utakmica ulazi u A selekciju , cena rapidno skače, klubovi ih precenjuju, a javnost uzdiže do nebesa i oni onda u svemu tome "sagore". Ono što je pozitivno jeste pružanje šanse mladim domaćim igračima poput Sterlinga i Ajba u Liverpulu, Barklija u Evertonu, Vilšira u Arsenalu, Kejna u Totenhemu, i to je nešto čega treba biti u većoj meri.\nDa bi taj trend prekida sve većeg "gušenja" domaćih igrača od strane stranaca zaživeo u dobroj meri potrebno je da prevashodno sami klubovi okreću politiku u tom smeru, ali isto tako kako bi zaista to tako bilo verovatno je i potrebno prisustvo većeg broja domaćih menadžera ili onih stranih koji jesu spremni na tako nešto.\nMožda je sve to prazna priča koja će ostati samo na tom nivou priče jer će finansijski interes nadjačiti onaj fudbalski. Ipak, ako se malo bolje "mućne glavom" može se doći do zaključka da su u stvari i te dve priče povezane, jer Englezi će svoje klubove jednako bodriti sa tribina ko god je na terenu u dresu sa grbom njihovog voljenog kluba, pa čak sasvim moguće i više ako to jesu većinom domaći igrači, što bi isto važilo i za kupovinu dresova, a kada se na sve to dodaju i uspesi na nivou "starog kontinenta" koji bi išli sa tim jasno je da bi se i dalje "lova obrtala" vrlo verovetno i u još većoj meri, pa bi tako svi interesi bili jednako zadovoljeni.\nAli, i tu postoji ono "ali", a to je da sve to izuskuje određeno vreme, a pošto današnjicu oslikava slogan "vreme je novac" i činjenica da se sve vrti oko profita, što većeg, ali i što bržeg opet se vraćamo u realnost da do nekog ozbiljnijeg pomaka ipak neće doći.\nKada se vratimo na početak priče o javljanju dileme koja je liga najjača, najkvalitetnija, ili koja je najzanimljivija možemo reći i da je to sve stvar ukusa, da se one same po sebi razlikuju i po stilu igre, organizaciji...tako da to ipak treba ostaviti kao nešto gde će se mišljenja sukobljavati.\nJedno je ipak sigurno, najuspešniji klubovi u evropskim razmerama trenutno ne stanuju u Engleskoj, a da li će se to promeniti, kada i kako, da li nešto drugačijom politikom i okretanju sopstvenim "resursima" u većoj meri ili će se ipak do uspeha doći i ovim sadašnjim putem ostaje da se vidi.


Grčka neće priznati Kosovo i taj stav ostaje nepromenjen\nBy Newsroom / Објављено на: June 2, 2021\nProdubljivanje ekonomske i trgovinske saradnje između Kosova i Grčke, kao i najavljena poseta grčkog ministra spoljnih poslova Nikosa Dendiasa Prištini, zabrinuli su Beograd i predsednika Srbije Aleksandra Vučića, koji ove poteze vide kao približavanje Grčke priznavanju nezavisnosti Kosova.\nAli, uprkos saradnji Prištine i Atine, stav Grčke prema nezavisnosti Kosova ostaje nepromenjen. To je ono što je Ministarstvo spoljnih poslova Grčke reklo Gazeti Ekpress u pisanoj izjavi. „Kao što vam je dobro poznato, Grčka ne priznaje Kosovo i njen stav ostaje nepromenjen“, navodi se u izjavi.\nBez obzira na to, grčko Ministarstvo spoljnih poslova kaže da je Atina zauzela konstruktivan pristup prema Prištini, pominjući saradnju u ekonomskom razvoju i podršku Kosovu u različitim oblastima.\n„Istovremeno, podjednako je dobro poznato da Grčka ima konstruktivan pristup prema Prištini, još od 2019. godine. Kancelarija za trgovinu i ekonomska pitanja Kosova u Atini radi na unapređenju saradnje u raznim oblastima“, saopštilo je grčko Ministarstvo spoljnih poslova. Ministar Dendias posetio je Prištinu prošlog oktobra, dajući podsticaj bilateralnoj saradnji, stavljajući akcenat na ekonomsko polje, uključujući trgovinu i energetiku, podseća Ministarstvo spoljnih poslova.\n„U cilju daljeg unapređenja ove saradnje, imenovane su kontakt osobe, odnosno zamenik ministra spoljnih poslova g. Fragoiannis i njegov kolega, u to vreme zamenik ministra spoljnih poslova g. Brajshori koji su razgovarali telefonom. Kao nastavak, 4. grčko-kosovski poslovni forum održan je 20. aprila, virtuelno, zbog zdravstvene krize “, saopštilo je Ministarstvo spoljnih poslova Grčke.\nMinistarstvo spoljnih poslova pominje planiranu posetu ministra Dendiasa koji je očekivao da će posetiti Kosovo tokom ovog meseca, objašnjavajući da je poseta u svetlu nedavnog formiranja nove vlade.\nMinistarstvo spoljnih poslova podseća da Grčka podržava Kosovo na njegovom evropskom putu i u tom kontekstu takođe podržava liberalizaciju viznog režima. „Grčka takođe daje značajan broj pripadnika Helenskih snaga Kfor-u“, navodi se u izjavi grčkog Ministarstva spoljnih poslova.\n„Kao dugogodišnja članica EU (1981) i NATO-a (1952), Grčka teži konsolidaciji mira, demokratije i stabilnosti, bezbednosti i ekonomskom razvoju, kao i vladavini zakona u regionu Zapadnog Balkana, uspostavljanjem dobrosusedskih odnosa i poštovanja osnovnih principa međunarodnog prava. U tom kontekstu, Grčka je snažno podržavala evropsku perspektivu svih zapadnobalkanskih partnera, uključujući Prištinu, kao i dijalog Beograda i Prištine koji je EU vodila “, navodi se u pisanoj izjavi Ministarstva spoljnih poslova. / ibna\nKipar: razgovarali Christodoulides i Blinken\nGrčka i Kipar se spremaju da ponovo otvore ambasade u Siriji\nSAD podržavaju novog visokog predstavnika u BiH\nRumunija: Granice otvorene za ulazak turista od 1. juna


Besplatno odnošenje kabastog otpada na Novom Beogradu – NBGD Vesti\nBesplatno odnošenje kabastog otpada na Novom Beogradu\nAutor nbgdvesti on 5. juna 2021.\nEkipe JKP „Gradska čistoća” će za vikend besplatno odnositi kabasti otpad sa beogradskih ulica. Sugrađani nepotrebne kabaste stvari mogu da ostave pored kontejnera ili ispred svojih dvorišta odakle će ih ekipe „Čistoće” ukloniti, najavljeno je iz ovog preduzeća.\nKako se navodi, akcija besplatnog odnošenja kabastog otpada tradicionalno se sprovodi svakog prvog vikenda u mesecu već više od 17 godina. Od početka godine tokom ove akcije prikupljeno je više od 30.000 kubika kabastog otpada, što znači da je akcija za Beograđane veoma značajna i da na taj način ostvaruju i uštedu u kućnom budžetu.\nIz ovog preduzeća apeluje na sugrađane da iskoriste ovu akciju kako se kabasti otpad ne bi gomilao na javnim površinama ostalim danima u mesecu kada se ta usluga naplaćuje. Sugrađani koji raspolažu većim količinama otpada, mogu da ga prijave Pozivnom centru, koji je dežuran tokom ovog vikenda od 6 do 14 časova, na besplatan broj telefona 0800-000-807.\nPravni subjekti i preduzetnici uslugu odnošenja kabastog otpada mogu koristiti kad god imaju potrebu za tim i po izuzetno povoljnim cenama, a usluga se plaća po kubnom metru odnetog otpada i broju utrošenih sati. Sve informacije o cenama i uslugama „Gradske čistoće” dostupne su i na sajtu www.gradskacistoca.rs.\nJKP „Gradska čistoća” podseća sugrađane da građevinski otpad poput šuta ne spada u kabasto smeće. Odnošenje šuta je usluga koja se plaća u skladu sa cenovnikom vanrednih usluga „Čistoće”, a za sva fizička lica obezbeđuju se besplatni džakovi za šut.\n„Gradska čistoća” prati potrebe sugrađana i tokom godine organizuje brojne akcije koje doprinose brzom i efikasnom rešavanju problema čistoće u gradu, navodi se u saopštenju.


Vučić odgovorio i Skotu i Vulinu - Sputnjik Srbija\n19:47 12 Avgust 2020\nVučić odgovorio i Skotu i Vulinu\n10:33 16.10.2018 (osveženo 13:32 16.10.2018) Preuzmite kraći link\nŠta god da su Kosovo i njegova vlada za SAD i ambasadora Skota, za nas su to takozvana vlada i takozvana država, rekao je predsednik Aleksandar Vučić povodom izjave ambasadora SAD da je Kosovo suverena država i upitao zašto uopšte onda pregovaraju sa Srbijom i od Srbije traže da pruži utočište tobož suverenim državama u UN.\n© Tanjug / MINISTARSTVO ZA RAD\nŽestok odgovor Vulina američkom ambasadoru: Naglavačke bi leteo iz Vlade da je...\n„Bilo bi lepo da je pokazao malo više poštovanja za zemlju domaćina“, kazao je Vučić i dodao da je i predstavnik vlade, koji je prisustvovao događaju na kojem je Skot dao tu izjavu, trebalo da reaguje.\n„Šta god da je ta takozvana vlada Kosova za vas, za nas je takozvana“, rekao je srpski predsednik i primetio da nije do diplomata da ispravljaju novinare, već da odgovaraju na njihova pitanja.\n„Nažalost, nisam bio prisutan“, istakao je Vučić, ali i podsetio da nije reč o novom stavu američke administracije i da je zato mnogo skeptičniji po pitanju stavova Vašingtona prema Kosovu i Metohiji nego ministar Dačić.\nOstaje pitanje zašto uopšte onda promoteri Kosova kao suverene države uopšte pregovaraju sa Srbijom, zašto od Srbije traže utočište u UN, ako je reč o pravoj vladi i suverenoj državi, naglasio je Vučić, te konstatovao da nam, očito, slede veliki problemi i izazovi, poput najave mogućnosti formiranja vojske Kosova.\nReč je o čistom nasilju, pravnom nasilju, posle kojeg, istakao je Vučić, sledi i fizičko nasilje i to je ono što nas brine, prenosi Tanjug.\n„Kod nas niko ne leti naglavačke, ali bi dobio propisan odgovor, baš onako kako on štiti interese SAD, tako bi dobio i on, pristojan, odmeren, odgovoran odgovor iz ugla interesa Srbije“, odgovorio je Vučić na pitanje da li bi Skot „leteo“ da je on bio prisutan, kako je to sinoć rekao srpski ministar odbrane Aleksandar Vulin.\nMinistar odbrane je sinoć reagovao na izjavu američkog ambasadora, ocenivši da je Skot „u svojoj bahatosti, zaboravio da Srbija nije kolonija i da ne može da gazi njeno dostojanstvo“.\n„Žao mi je što ambasador Skot svoju bahatost nije pokušao da pokaže na nekom događaju sa predsednikom Vučićem, jer bi tada naglavačke leteo iz Vlade. Ali bar je Srbija mogla da vidi ko se bori za Srbiju, a ko misli samo na svoja donja leđa", rekao je Vulin.\nSkot, Vučić Aleksandar\n19:38 Velika „blickrig“ mobilizacija Srba u Americi – za pobedu Trampa\n19:30 Branki Milić pozlilo: Ambasador Srbije traži pomoć Ministarstva vanjskih poslova Crne Gore


PAVLIČEVIĆEV POVRATAK – ODBOJKA VOLLEYBALL\nOsam godina je prošlo od momenta kada je Ratko Pavličević odlučio da, po drugi put ode iz Crvene zvezde. Jedan od najtrofejnijih stručnjaka u istorili odbojkaške, ali i kompletne crveno – bele porodice, posle toliko godina odlučio je da se vrati u jedini klub u kome je radio u Srbiji. Pominjalo se u nekom momentu i ine Dragana Nešića, ali… Tim sa Marakane je tako rešio veliko pitanje, pošto je Marko Gršić, pošto je ove sezone osvojio „duplu krunu“ obavestio čelnike kluba da želi da karijeru nastavi u inostranstvu.\nPod „dirigentskom palicom“ Ratka Pavličevića je osvojeno mnogo trofeja, kako šampionskih, tako i onih u Kupu, stasao je veliki broj igračica koje su stigle u reprezentaciju, a sistem igre koji je gajio bio je za protivnike prilična „enigma“. Lojalnost nekadašnjeg igrača crveno – belih, nikada nije dolazila u pitanje, kao i kvalitet u koji veruju čelnici kluba, uprkos činjenici da je nekoliko poslednjih sezona radio u muškoj odbojci u Švajcarskoj i Grčkoj. Ono što je trenutno dilema jeste u kakvom će sastavu biti šampion sledeće godine s obzirom da je nekoliko igračica već napustilo klub, da je još par njih na „izlaznim vratima“, a da još neke „osluškuju“ ponude.\nPrevious Post Previous Post MAJA ALEKSIĆ MENJA SREDINU\nSledeća objava Sledeća objava BJELICA U TRGOVIŠTU


BMW VBX6 Vantablack – najcrnji automobil na svetu - Muški magazin - trendovi, fitness, lifestyle, saveti, devojke... `\nBMW kompanija predstavila je Vantablack verziju X6 modela koji je ofarban najcrnjom bojom na svetu. Verovali ili ne, ova boja je toliko crna da ubija 99% svetlosti koja u nju udara, tako da ovaj automobil nema nikakvu refleksiju i deluje kao crna senka na putu.\nZbog toga što se svetlost od automobila ne odbija, ovaj BMW model izgleda kao da nema tri dimenzije, već deluje kao dvodimenzionalna senka koja putuje po putu.Mnogi su se uplašili zbog vidljivosti ovog automobila, jer smatraju da se automobil koji ne reflektuje svetlost neće videti ni po danu, a kamoli po mraku, ali BMW se potrudio da u ovaj model ugradi farove najnovije generacije koji omogućavaju neverovatnu vidljivosti i pružaju mogućnost da drugi vozači uvoze ovo crno vozilo.\nNažalost, informacije o motoru i performansama još uvek nisu poznate, ali je BMW rekao da će sve biti objašnjeno kada se ovaj model bude zvanično predstavio na sajmu autombila u Frankfurtu. Sajam u Frankufrtu počinje danas, tako da ćemo vrlo brzo saznati sve što nas interesuje o ovom vozilu.\nnajcrnji automobil na svetu\nPROČITAJTE SLEDEĆI TEKST: Lamborghini sutra predstavlja SIAN model


Da li su ljudi pre više čitali nego mi danas - Akademija Oxford Blog\n8. oktobra 2018. Akademija Oxford Zanimljivo\nU eri sve češćeg korišćenja savremenih tehnoloških sredstava se mnogi odlučuju da čitaju elektronske knjige, časopise na internetu i različite vrste tekstova, što definitivno ne može da se uporedi sa stvarnim čitanjem knjige.\nUkoliko pokušamo da odgovorimo na pitanje da li su ljudi pre više čitali nego mi danas, vrlo je verovatno da će nas odgovor poraziti.\nNaravno sve to ne treba gledati se negativne strane, zato što se vremena menjaju, a sa njima i prioriteti i navike ljudi.\nRanije je bilo nezamislivo da dete dođe do trećeg ili četvrtog razreda osnovne škole, a da ne zna tečno da čita, međutim danas je to sve češće slučaj. Upravo iz tog razloga brojni psiholozi preporučuju da već od ranog uzrasta deci treba davati slikovnice, a dobro bi bilo da im roditelji čitaju priče i pesme, te da ih tako naviknu na pisanu reč. Naravno, kako budu odrastali, oni će kao i brojni pripadnici mlađe generacije težiti korišćenju savremenih tehnoloških sredstava, ali se preporučuje da dokle god roditelj to može da čini, on njihovu upotrebu svede na minimum.\nOsnovni ciljevi koje čitanje pisanih reči ima jesu na prvom mestu vezani za podizanje svesti čitaoca, a zatim i za obogaćivanje rečnika. Podrazumeva se da će deca koja imaju dodira sa knjigama od najranijeg uzrasta biti elokventnija, te će naučiti i na koji način da pristupe brojnim životnim zadacima, jer će kroz primere steći određeno iskustvo. Isto tako će uspeti vremenom da razviju smisao za kvalitetne i lepe stvari, a ujedno će bogatiti svoje znanje. Jasno je da čitanje ima za cilj i poboljšanje intelektualnih sposobnosti, ali i izražajnosti govora, tako da aktivno čitanje ima vrlo pozitivan uticaj na mnogobrojne sfere života.\nDokazano je da ljudi koji čitaju više imaju mnogo bolje pamćenje, te da njihov mozak dugo godina ostaje aktivan.\nU borbi sa stresom ne postoji bolji saveznik od dobre i kvalitetne knjige, a isto tako je kroz ispitivanja dokazano da osobe koje redovno čitaju kvalitetno štivo imaju mnogo veće šanse da se lakše izbore sa stresom i anksioznim stanjima.\nPosmatrano sa psihološkog aspekta, redovno čitanje knjiga, odnosno pisane reči pomaže ljudima da shvate koja je njihova uloga na ovom svetu i da odrede životne prioritete.\nU zavisnosti od toga za koju knjigu se neko odluči, odnosno kakvom tematikom se ona bavi, čitanje u velikoj meri može poboljšati raspoloženje.\nČinjenica koju smo ostavili za kraj jeste vezana za ekonomski aspekt, jer u velikoj meri čitanje doprinosi uštedi novca. Verovatno ćete se zapitati da li je to moguće, te navesti da društvenu aktivnost ništa ne može da zameni. Ipak, ako birate između bilo kog filma i kvalitetnog književnog dela, sasvim je jasno da je druga opcija bolja, a i isplativija. A sve to, naravno ne znači da treba smanjiti društvene aktivnosti, već jednostavno uživati u dobrom štivu kad god je to moguće.\nIako se može zaključiti da ljudi jesu ranije više pažnje posvećivali pisanoj reči, ne može se osporiti činjenica da i danas ima onih pojedinaca koji itekako znaju da cene i njenu moć. Naravno da nije isto da li ćete pročitati kvalitetan roman ili delo beletristike, namenjeno najpre razbijanju svakodnevice, ali šta god da pročitate u pisanoj formi će vam više značiti nego bilo koji tekst ili književno delo u elektronskom formatu.


Goran Mišković o rokovima i redoslijedu izbornih aktivnosti - Portal 072info\nCentralna izborna komisija Bosne i Hercegovine objavila je drugi podcast “Opći izbori 2022”.\nGost podcasta je Goran Mišković, generalni sekretar Centralne izborne komisije BiH.\nTema podcasta je „Rokovi i redoslijed izbornih aktivnosti za Opće izbore u Bosni i Hercegovini zakazane za nedjelju, 02. oktobra 2022. godine“ .\nU okviru projekta kojeg Centralna izborna komisija BiH realizira uz podršku Udruženja izbornih zvaničnika u BiH i Ambasade Švicarske u BiH u periodu od maja do novembra 2022. godine bit će objavljeno 14 podcast-a (po dva mjesečno).\n– Centralna izborna komisija Bosne i Hercegovine se zahvaljuje Udruženju izbornih zvaničnika u BiH i Ambasadi Švicarske u BiH na podršci u realizaciji projekta izrade i objave podcast-a „Opći izbori 2022“ – saopćeno je.\nPrethodni članak“ISPLATI” LI SE UMRIJETI U BIH: Grobno mjesto košta 4.592 KM\nSljedeći članakPojedini poslovi utiču na starenje, evo koji je najstresniji


Opšta akta NBSGeneral acts of NBS - Narodna Banka Srbije - Sindikat\nNarodna Banka Srbije - Sindikat > Dokumenti i Izveštaji > Opšta akta NBS\nOdbori i radna tela\nPostojanje i rad odbora i radnih tela unutar Sindikalne organizacije samostalnog sindikata Narodne banke Srbije uređen je odredbama unutrašnjih akata same Sindikalne organizacije, Statuta Samostalnog sindikata zaposlenih u bankama, osiguravajućim društvima i drugim finansijskim organizacijama „BOFOS“ i Zakona o radu.\nSadašnja Pravila sindikalne organizacije kao centralno telo predviđaju Odbor sindikalne organizacije, a uz njega, kao stalni organ, predviđa se i Nadzorni odbor.\nNaravno, ovde treba pomenuti da sadašnja organizacija Sindikalne organizacije dozvoljava formiranje sindikalnih organizacija po teritorijalnom i organizacionom principu. Praktično to znači da se na nivou poslodavca, dakle Narodne banke Srbije, u okviru Sindikalne organizacije samostalnog sindikata Narodne banke Srbije mogu organizovati sindikalne organizacije na nivou filijala Narodne banke Srbije.\nTakve sindikalne organizacije svoj rad ostvaruju delom kao potpuno autonomne, ali i kao delovi Sindikalne organizacije samostalnog sindikata Narodne banke Srbije. U tim sindikalnim organizacijama organi su odbori tih sindikalnih organizacija, dok Nadzorni odbor, kao poseban organ, nije zastupljen, već tu funkciju obavlja Nadzorni odbor Sindikalne organizacije samostalnog sindikata Narodne banke Srbije. Pored toga, Pravilima Sindikalne organizacije samostalnog sindikata Narodne banke Srbije predviđena je i mogućnost formiranja radnih tela i komisija.\nRadna tela i komisije mogu se osnivati radi izvršavanja programskih zadataka, pa tako mogu biti formirani pregovarački tim kao radno telo, komisija Fonda solidarnosti, komisija za kulturu, komisija za sport i rekreaciju, komisija za brigu o zdravlju zaposlenih i slično. To nije konačan spisak komisija ili radnih tela, s obzirom na to da se oni mogu formirati i kada se za njima ukaže potreba.\nPredlogom novih pravila Sindikalne organizacije kao organi Sindikalne organizacije uvode se Skupština, Odbor, predsednik, Nadzorni odbor i generalni sekretar, a zadržan je koncept postojanja radnih tela i komisija, uz mogućnost formiranja pododbora.\nSvrha postojećih i predloženih organa i radnih tela je višestruka. Teži se delimičnoj decentralizaciji Sindikalne organizacije, zatim unapređenju demokratičnosti, pokrivanju što je moguće većeg broja interesnih sfera zaposlenih, boljoj organizovanosti same Sindikalne organizacije, unapređenju njene funkcionalnosti, ekonomičnosti i omogućavanju zadovoljenja potreba kako samih članova Sindikalne organizacije, tako i drugih zaposlenih.


Besplatni pregledi na VMA o telesnom sastavu\nGrađani koji žele da besplatnim pregledima odrede uhranjenost i telesni sastav organizma moći će to da učine od četvrtka, 26. februara do 6. marta na Institutu za higijenu Vojnomedicinske akademije, a povodom 2. marta, Dana VMA .\nPlaćeno odsustvo roditeljima dece na lečenju 2016.\nMinistar zdravlja Zlatibor Lončar izjavio je da će predlog zakona da se roditeljima dece obolele od raka omogući puno plaćeno odsustvo sa posla tokom trajanja lečenja dece biti primenjivan od početka 2016. godine.\nGasprom zavrće gas Ukrajini, ugrožena i Evropa?\nDirektor "Gasproma" Aleksej Miler rekao je da Ukrajina nije blagovremeno uplatila unapred za nove isporuke ruskog gasa i izbog toga bi za dva dana ta kompanija mogla da prekine isporuke.\nTri stuba reformi sa MMF-om\nMinistar finansija Dušan Vujović izjavio je da se aranžman sa MMF-om zasniva na tri stuba reformi i naveo da je osnovni cilj da učešće javnog duga u BDP-u od 2017. krene da pada uz istovrmeno spuštanje deficita na nivo od oko tri odsto BDP-a.\nDo kraja godine konkursom do direktora JP\nDo kraja godine u svim javnim preduzećima sedeće direktori izabrani na javnom konkursu, veruje potpredsednica Vlade Srbije Zorana Mihajlović.\nVučić: Kurs dinara gotovo isti kao pre dve godine\nKurs dinara danas gotovo isti kao pre dve godine, isjavio je danas premijer Aleksandar Vučić i dodao da je trenutno najpovoljniji od početka 2015.\nKonkurs Najlepša mama na svetu je moja mama\nAIK banka organizuje, povodom obeležavanja Dana žena 8. marta, nagradni likovni konkurs za decu "Najlepša mama na svetu je moja mama!", na društvenoj mreži Fejsbuk.\nKrenuo u Evropu, završio u zatvoru\nViši sud u Prokuplju odredio je pritvor do 30 dana Sadiku F. (43) iz Prištine zbog sumnje da je pre 14 godina u Sarajevu izvršio ubistvo, pišu Južne vesti.Kosovski Albanac je uhapšen na administrativnom prelazu Merdare kod Kuršumlije, kada je pokušao da uđe u Srbiju.


Palančanin David Miladinović potpisao profesionalni ugovor sa KK Crvena zvezda\nTalentovane košarkaš, koji igra na poziciji centra obavezao se na vernost "crveno-belima" na četiri godine\nPalančanin David Miladinović (18), izuzetno talentovani košarkaš, potpisao je prvi profesionalni ugovor sa Crvenom zvezdom. To je veliko priznanje za mladog centra, ali i za Smederevsku Palanku, koja će u redovima trenutno najboljeg kluba u regionu, imati igrača iz grada na Jasenici.\nTalentovani junior Crvene zvezde Telekom David Miladinović je rođen 18. maja 1997. godine u Smederevskoj Palanci, visok je 209 centimetara, igra na poziciji centra, a sa Zvezdom je potpisao četvorogodišnji ugovor.\nMiladinović je ove sezone sa juniorima osvojio titulu šampiona Srbije, a prošle godine u Milanu osvojio je Evroligin fajnal-ejt. Mladi centar ima i uspešno reprezentativno iskustvo s obzirom da se 2013. godine sa kadetskom selekcijom Srbije okitio srebrnom medaljom na Evropskom prvenstvu, a godinu dana kasnije je sa selekcijom do 17 godina na Svetskom prvenstvu osvojio bronzano odličje.\nI ove godine Miladinović će se boriti za dres sa državnim grbom pošto se nalazi na širem spisku juniorske i selekcije do 19 godina.


Ugradnja platforme na bazenu SRC „Tašmajdan” za potrebe palilulskih osnovaca u akciji „Plivaj i uživaj” – Borča\nStanovnici Borče i Ovče: Nude nam 320 dinara za kvadrat zemlje\nKako bi se povećali kapaciteti obuke neplivača u akciji „Plivaj i uživaj”, koju za oko 15.000 palilulskih osnovaca organizuje i finansira opština Palilula, na zatvorenom olimpijskom bazenu SRC „Tašmajdan” danas je počela ugradnja platforme, čije će postavljanje biti završeno za tri dana. Platforma se instalira u delu bazena predviđenom za školu plivanja i obuku mališana neplivača, dok će drugi deo istovremeno koristiti plivači u akciji „Plivaj i uživaj”.\nBudući da su kapaciteti malog bazena namenjeni neplivačima nedovoljni, opština Palilula je odlučila da finansira ugradnju platforme, koja će omogućiti da sva deca neplivači budu uključeni u kvalitetnu i blagovremenu obuku. Prema podacima iz SRC „Tašmajdan” preko 50 posto dece učesnika u akciji su neplivači.\nKonfiguracijom platforme predviđeni su i uključeni svi aspekti bezbednosti dece – nivo gazišta bazena je podignut na 110 centimetara, a postavljene su i dve zaštitne ograde kako deca ne bi mogla da pređu u drugi deo bazena ili se podvuku ispod platforme.\nPlatforma je montažno-demontažnog tipa, sastavljena od 36 segmenata i može da se ukloni u vrlo kratkom roku za potrebe korišćenja celog olimpijskog bazena.


Nauka je potvrdila – Ako muškarac poseduje ovih 9 osobina, on je pravi za vas! – Zenski Magazin\nby admin April 18, 2021, 7:03 am 1.1k Views\nPredstavljamo vam nekoliko karakteristika i osobina koje su naučnici odredili kao ključne ako želite dugu i srećnu vezu.\nSvi mi smo se, barem jednom u životu, zapitali je li osoba koju smo odabrali ono najbolje što smo mogli da pronađemo ili da li je muškarac koji nam se udvara “onaj pravi”.\nLepa i zdrava veza može u naš život da unese mnogo sreće i radosti, ali ako pored sebe nemamo pravu osobu, može i da nam zagorča život.\nUpravo zbog toga je važno, bilo da već jeste u vezi ili tek tražite partnera, da se zapitate da li je osoba pred vama ona prava.\nSrećom, odsad vam u tome može pomoći niz karakteristika koje su naučnici odredili kao ključne ako želite dugu i srećnu vezu. Dakle, evo kakav bi trebalo da bude muškarac kojeg vredi zadržati pored sebe.\nIstraživanje sprovedeno na “Hanken School of Economics” u Finskoj, pokazalo je da što je muškarac inteligentniji, to je veća verovatnoća da će biti veran.\nPrema tom istraživanju, veća verovatnoća je da će se oni najinteligentniji muškarci oženiti i ostati srećno oženjeni nego oni manje inteligentni.\nZa dobru vezu ključno je pronaći osobu koja može da vas nasmeje. To je potvrdilo istraživanje objavljeno u zbirci e-časopisa “ScienceDirect”, prema kojem najveće šanse za uspeh u vezama imaju muškarci koji imaju dobar smisao za humor.\nIstraživanje “Fast-track Women” i “Choice to Stay Home” pokazalo je da je za čak dve trećine žena mišljenje supruga odlučujući faktor u odluci hoće li nastaviti da rade ili će dati otkaz.\nČak i za žene koje su u istraživanju svoje supružnike opisale kao solidarne, kasnije se pokazalo da oni ne žele da promene svoje radno vreme ili navike, niti više da pomognu u brizi oko dece.\nDakle, ukoliko pronađete muškarca koji aktivno podržava vašu karijeru i spreman je čak i da se žrtvuje za vaš uspeh, ne ispuštajte ga iz ruku.\nNije retkost da se žena odrekne svog društvenog života kako bi se uklopila u društveni život svog novog partnera, ali jeste retkost da muškarac učini isto.\nOdržavanje sopstvenih prijateljstava je izuzetno važno kad uđemo u vezu. Stoga se pobrinite da budete s muškarcem koji, ne samo da želi da pronađete vremena da se vidite sa svojim prijateljima, već se trudi da ih i on sam upozna i da vam se pridruži u izlasku.\nIstraživanje sprovedeno na Univerzitetu u Teksasu pokazalo je da za uspeh veze nije toliko važna kompatibilnost između muškarca i žene koliko želja obe strane da veza funkcioniše.\nDakle, ako ste nakon svake svađe vi i partner spremni da raskinete, umesto da se potrudite da popravite svoj odnos, to je loš znak.\nBilo da se radi o velikom poslovnom uspehu ili o vašem prvom času gitare, važno je da imate partnera koji slavi svaki vaš uspeh i raduje mu se.\nI to ne samo zato da biste se vi osećali dobro. Istraživanje objavljeno u časopisu “Journal of Personality and Social Psychology” pokazalo je da su veze u kojima su partneri slavili uspehe jedan drugog uspešnije i da su partneri njima zadovoljniji nego veze u kojima su partneri bili ravnodušni ili negativni prema uspesima svoje partnerke.\nPrema istraživanju objavljenom u online časopisu “Science Daily”, slična vizija života može da bude odlučujući faktor za uspešnu vezu.\nŠto su vaše ličnosti sličnije, to je veća verovatnoća da ćete se na isti način nositi sa životom i problemima. Ako su vaši prioriteti i vaše vrednosti isti ili barem vrlo slični, verovatno je i veće uzajamno poštovanje, piše Živim.hr.\nVeoma posebna sorta – 16 zanimljivosti o levorukim ljudima\nby admin August 2, 2021, 3:18 pm\nRođene pod srećnom zvezdom – Zašto su bebe rođene u avgustu posebne\nby admin August 2, 2021, 1:01 pm\nKako bebino ime utiče na njen kasniji izgled\nby admin August 2, 2021, 12:23 pm\nOvako naš mozak reaguje na boje\nby admin July 31, 2021, 2:18 pm\nby admin July 31, 2021, 1:41 pm


Izborni zakon i izbori u Mostaru na dnevnom redu Zastupničkog doma PS BiH | Dnevnik.ba\nbrojne teme na dnevnom redu\nU nastavku sjednice Zastupničkog doma Parlamentarne skupštine Bosne i Hercegovine, zakazane za sutra, zastupnici bi trebali raspravljati o Informaciji o vrsti, broju, intenzitetu i troškovima posjeta ministra vanjskih poslova BiH Igora Crnatka drugim državama.\nInicijativu za razmatranje ove informacije pokrenuo je zastupnik Saveza za bolju budućnost (SBB) BiH Damir Arnaut, ali su i ranije zastupnici i delegati PSBiH problematizirali ovo pitanje.\nJedna od točaka dnevnog reda je i zastupnička inicijativa Denisa Bećirovića (Socijaldemokratska partija - SDA) kojom traži od Vijeće ministara BiH izvještaj o napretku BiH u procesu priključenja NATO-u s prijedlogom konkretnih mjera za dinamiziranje tih aktivnosti.\n- Razlozi za donošenje ovog zakona ogledaju se u provođenju Odluke Ustavnog suda BiH od 1. prosinca 2016. godine, kao i zadovoljavanje općeg principa demokracije da jedan narod drugom narodu ne bira predstavnike - stoji u obrazloženju.\nNa dnevnom redu nove sjednice još su i dva prijedloga o izmjenama Zakona o platama, od kojih se jedan odnosi na osiguranje prava na policijski dodatak, a drugi se tiče uvođenja naknada za suce, tužitelje i određene kategorije stručnog osoblja u pravosudnim institucijama BiH.\nZastupnici će biti upoznati i s Informacijom o rezultatima usklađivanja cijena i usluga i tehničkom kvalitetu usluga mobilne telefonije u BiH s cijenama u regiji i Europi koju je pripremila Regulatorna agencija za komunikacije BiH.


Niška televizija » Zabrana skupa – kršenje slobode okupljanja\nObjavljeno 10.07.2015. 17:57\nBEOGRAD – Pojedini nevladine organizacije, udruženja građana i politicke stranke osudile su danas zabranu skupa „Sedam hiljada“ navodeći da je to kršenje slobode okupljanja i tražeći da se bezbednosna procena, na osnovu koje je skup zabranjen, objavi bez odlaganja, a oni koji su planirali napad uhapse.\nUdruženje građana Parada Ponosa Beograd osudilo je danas zabranu skupa solidarnosti sa žrtvama srebreničkog stradanja zatraživši da, ukoliko postoje dokazi, policija uhapsi sve pojedince koji su planirali napade na skup „Sedam hiljada“ i tako dokaže doslednost u borbi protiv nasilja.\nIz tog udruženja navode da, kao i u slučajevima zabrane Parade Ponosa prethodnih godina, od Tužilaštva i sudova očekuju brze postupke i adekvatne presude.\n„Kao i u slučaju zabrana održavanja Parade ponosa, Ministarstvo unutrašnjih poslova Srbije koristi bezbednosne procene da selektivno zabranjuje skupove i krši slobodu na mirno okupljanje, koje je osnovno pravo svakog građanina Srbije garantovano Ustavom i međunarodnim dokumentima koje je država ratifikovala“, navodi se u saopštenju tog udruženja.\nNavodeći da veruju da Srbija ako želi da krene napred, mora biti u stanju da pogleda nazad, suoči se sa prošlošću i iskaže solidarnost sa žrtvama zločina koji su navodno počinjeni u njeno ime, iz udruženja ocenjuju da to ne može i neće biti postignuto zabranom skupa Sedam hiljada.\nU saopštenju se podseća da je sloboda okupljanja garantovana članom 11. Evropske konvencije za zaštitu ljudskih prava i osnovnih sloboda, koju je Srbija ratifikovala 2003. godine te da je upravo zbog kršenja tog člana u slučajevima zabrana Beograd Prajda, UG Parada Ponosa podnela pritužbe Evropskom sudu za ljudska prava, a u dva slučaja je Ustavni Sud Srbije proglasio odluke MUP-a protivustavnim.\nKako je navedeno, prema međunarodnim standardima, skupovi se ne mogu zabranjivati zbog pretnji, navodnih bezbednosnih rizika ili zbog toga što ne postoji većinska podrška, već država takve skupove mora adekvatno obezbediti.\nCivil Rights Defenders, takođe, je osudio zabranu održavanja skupa „Sedam hiljada“ ocenjujući da odluka koju je donelo Ministarstvo unutrašnjih poslova predstavlja kršenje člana 11. Evropske konvencije o ljudskim pravima i dokaz da institucije Srbije nemaju volje da se suoče sa ekstremističkim grupama, niti da doprinesu pomirenju u regionu.\nOni su zatražili od MUP-a da bezbednosnu procenu, na osnovu koje je skup zabranjen, objavi bez odlaganja.\n„Zahtevamo i privođenje svih pojedinaca za koje postoje dokazi da su planirali napade na učesnike skupa“, navodi se u saopštenju.\nLider LDP-a Čedomir Jovanović smatra da je zabrana odavanja počasti i povlačenje pred najopskurnijim delom političkog i parapolitičkog spektra u Srbiji bolan pokazatelj stanja u kojem se nalazi društvo, mera slabosti i dezorjentisanosti države i nedopustiv udar ne samo na osnovno ljudsko pravo okupljanja i izražavanja nego i na pokušaj da budemo pristojno društvo, sposobno da pokaže empatiju prema žrtvama rata i da se konačno odredi prema bliskoj ratnoj prošlosti koja je unesrećila nas i sve oko nas.\n„Svaki put kada smo se povlačili pred primitivizmom, šovinizmom i neofašizmom, svaki put kada smo odlagali ono što je neophodno da se uradi da bi smo postali zdravo i moderno društvo, plaćali smo veliku cenu, tonuli sve dublje ekonomski, politički i na svaki drugi način“, rekao je u pisanoj izjavi Jovanović.\nOn je u saopštenju ocenio da će „naš put ka Evropi ostati samo prazna ljuštura u kojoj niko neće moći da prepozna svoj interes sve dok se ne suočimo sa najcrnjim političkim i društvenim talogom koji nas decenijama uništava“.\nI Socijaldemokratska unija smatra da zabrana svih okupljanja prijavljenih za sutra predstavlja „nedopustivo stavljanje u istu ravan skupova organizacija koje slave zločin u Srebrenici i prete nasiljem i mirnih građana koji žele da odaju počast žrtvama masakra“.\n„Smatramo da država mora da stvori institucionalne okvire za borbu protiv ekstremnih grupa koje će 11. jula slaviti zločine inspirisane politikom koja je devedesetih godina bila diktirana iz Beograda. U skladu sa tim, Socijaldemokratska unija će, na osnovu dosadašnjih presuda međunarodnih sudova, pokrenuti inicijativu za donošenje Zakona o zabrani negiranja genocida u Srebrenici“, navedeno je u saopštenju.\nZabranu skupova zakazanih ispred republičkog parlameta osudio je i Libertarijanski klub Libek ocenjujući da je pravo svih građana da na javnom mestu, a posebno ispred institucije u kojoj njihovi predstavnici donose odluke, mirno iskažu svoje stavove, uključujući odavanje pošte žrtvama razornih ratova na prostoru bivše Jugoslavije.\n„Kao i više puta do sada, nadležni organi su svojom odlukom kaznili mirne građane ukidanjem mogućnosti da miran skup održe, umesto da reaguju na prve pretnje ekstremističkih grupacija, njihove autore sankcionišu, a sam skup obezbede uobičajenim merama koje dokazano funkcionišu“, navodi se u saopštenju Libek-a u kome smatraju da je policija dokazala da može da zaštiti i najrizičniji skup ukoliko za to postoji politička volja.\nAkcija solidarnosti sa žrtvama srebreničkog genocida je pokrenuo novinar novinar Dušan Mašić povodom dvadesete godišnjice zločina u Srebrenici, a podržalo ju je više organizacija civilnog društva iz Srbije.\n„Ovo je tragično, pokazuje gde smo i mislim da je ovo najgora poruka koju je Srbija mogla da uputi svetu u ovom trenutku“, rekao je Mašić za B92.\nNavodeći da je čitava inicijativa pokrenuta da se pokaže da smo danas drugačiji nego što smo bili 1995. godine, on je istakao da je odluka MUP-a o zabrani skupa duboko razočaravajuća za organizatore.\n„Nažalost, stvari očigledno idu unazad, imate tu suludu situaciju da će premijer sutra otići u Poočare da bi odao počast i poštu poginulima a da se u isto vreme ne dozvoljava ljudima u Beogradu da to isto urade“, rekao je Mašić dodajući da je skup sutra mogao da bude slika iz Beograda , a ne suveniri sa likom (Ratka) Mladića.\nTanjug 10 Jul 2015 17:32\nFoto Tanjug, N. Milošević (ilustracija)


ISPLATA TREĆEG MINIMALCA U budžetu obezbeđeno oko 32 milijarde dinara - UžiceMedia\nNaslovna Privreda ISPLATA TREĆEG MINIMALCA U budžetu obezbeđeno oko 32 milijarde dinara\nNovac u visini minimalne zarade, oko 30.000 dinara, biće uplaćen na namenske račune firmi za oko 1.055.000 zaposlenih u 232.000 preduzeća, koja su tražila ovaj vid podrške države. U republičkom budžetu obezbeđeno je oko 32 milijarde dinara za ovu namenu.\nPravo na uplatu minimalne zarade od oko 30.000 dinara imaju zaposleni u mikro, malim i srednjim preduzećima i preduzetničkim radnjama, a duplo manju pomoć dobijaju radnici u velikim kompanijama.\nPrivrednici predlažu jot tri meseca minimalac\nPrivrednici u Srbiji, pre izvesnog vremena, predložili su, da u drugom krugu pomoći budu isplaćivane minimalne zarade još tri meseca za radnike i zatražili da mirovanje otplate kredita ostane na snazi, ali samo za najugroženije sektore, objavljeno je u srpskoj štampi.\nPredsednik poslovnog kluba Privrednik Zoran Drakulić rekao je za Politiku da se definitivno zna da neće biti skorog oporavka privrede i da će kriza potrajati. On smatra da bi novi paket mera trebalo da bude na nivou prethodnog, ako bude novca i da je neminovnost da će sve države povećati javni dug.\nPrethodni tekstVANREDNA SITUACIJA I U UŽICU\nSledeći tekstIVANJDAN – NAJVEĆI DEVOJAČKI PRAZNIK Pletu se venci od ivanjskog cveća


Amnesti: Problemi i u Srbiji, Kosovu, CG\nU godišnjem izveštaju organizacije za zaštitu ljudskih prava Amnesti internešnal za 2014. navodi se da, između ostalog, i u Srbiji i na Kosovu i u Crnoj Gori postoje problemi sa slobodom medija, diskriminacijom ...\nU izveštaju o stanju ljudskih prava u svetu 2014. godine, organizacija Amnesti internešnal navodi da je u Srbiji zabeležen napredak u istragama o ubistvima novinara, a pozitivno je ocenjeno i održavanje Parade ponosa, prvi put od 2010. Ipak, navodi se da pretnje pripadnicima LBGT populacije nisu adekvatno ispitane.\nGrupa za zaštitu ljudskih prava takođe kritikuje veoma spor proces suđenja ratnim zločincima, a posebno se navodi zabrinutost zbog sve veća državne kontrole nad medija. Kao primer se navodi uklanjanje sa interneta komentara u kojima je javnost kritikovala spor odgovor vlasti posle poplava u maju prošle godine, kao i gašenje vebsajta Peščanika.\nAmnesti je takođe podsetio da su naselja Roma bila daleko više pogođena poplavama u maju, a da 31 Rom, od kojih 12 dece, nije bilo primljeno u Urgentni centar u Beogradu posle čega su smešteni u sklonište bez vode i sanitarnih uređaja. Srbija je takođe negativno ocenjena po pitanju prijema migranata i izbeglica jer, kako se navodi, od 13 hiljada ljudi, među kojima 8 hiljada Sirijaca, koji su zatražili azil, svega petoro ljudi ga je i dobilo.\nNa Kosovu su, prema izveštaju, nastavljene etničke tenzije, posebno na severu gde se pretežno nalazi srpsko stanovništvo. Amnesti kritikuje napade na srpske povratnike u Klinu, čija su imovina i grobovi bili zapaljeni. Na Kosovu je takođe zabeležen problem slobode medija, kao i sistematska diskriminacija Roma, Egipćana i drugih manjinskih naroda.\nU Crnoj Gori se kao problem navode napadi i pretnje nezavisnim novinarima, neusaglašenost suđenja za ratne zločine sa međunarodnim pravom, kao i nastavak zaštite pripadnika policije optuženih za mučenje ili druge vidove zlostavljanja. Amnesti još kritikuje Crnu Goru zbog diskriminacije pripadnika LGBT populacije navodeći da je centar za LGBT u Podgorici bio napadnut čak 26 puta tokom 2014. godine.


Kako je precizirao, aktivisti su potvrdili da će proteste i blokade organizovati Novi Pazar, Nova Varoš, Kikinda, Novi Sad, Požega, Niš, Beograd, Veliko Gradište, Loznica, Smederevo, Užice, Prijepolje, Požarevac, Sremska Mitrovica, Toplica, Boljevac, Valjevo, Gornji Milanovac, Jagodina, Lazarevac, Kostolac, Leskovac, Subotica, Kraljevo, Šabac, Kula i Kragujevac, piše N1.\nPredviđena je i blokada Zrenjaniskog puta i Ibarske magistrale na tri mesta, dodao je Oljača i naglasio da su organizatori najavili miran protest, uz apel policiji da tokom blokada „čuva javni red i mir i ne dopusti incidente, kao tokom blokade u Šapcu, kada policija nije intervenisala“.\nPredsednik Srbije Aeksandar Vučić izjavio je ranije u toku dana da policija neće da reaguje na protestima zakazanim za u subotu i da će pustiti učesnike da rade šta hoće, sve dok ne ugrožavaju živote, imovinu građana i institucije.\nInače, MUP je izdao saopštenje u kome je informisao građane šta da rade ukoliko zbog blokade puteva ne mogu da se kreću.\nU Novom Sadu, na fasadama zgrada i na trotoarima jutros su osvanuli grafiti kojima se građani pozivaju na blokadu Mosta slobode, u subotu, 4. decembra, zbog Zakona o eksproprijaciji i Rio Tinta.\nPoruke „Svi na ulice 4. 12. 14h Most slobode“ i „Rio Tinto marš iz Srbije“ nisu potpisane, i ispisane su šablonski, crnim sprejem.\nUMALO FIZIČKI OBRAČUN ZBOG BLOKADE Učesnik protesta i "zarobljeni" vozač se sukobili kod Brankovog mosta, strasti smirio policajac u civilu (VIDEO)\nKako je ranije najavljeno, u Novom Sadu će se protest u subotu održati pod nazivom „Novi Sad ustaje protiv nepravde“.\nBLOKADA SE NASTAVLJA Ekološki ustanak odlučio da u subotu održi protest\nPatrijarh srpski Porfirije izjavio je večeras na Svetosavskoj akademiji da je u vremenu devalvacije neprolaznih vrednosti čoveku vera potrebnija nego ikada.\nŠESTI IMENA NA STOLU Večeras sastanak opozicionog saveza o predsedničkom kandidatu\nOpozicione partije okupljene u savez koji čine SSP, Narodna stranka, Demokratska stranka, Pokret slobodnih građana i Pokret za preokret, večeras bi na sastanku mogle da donesu odluku o zajedničkom predsedničkom kandidatu.\nDemokratska Crna Gora Alekse Bečića reagovala je na iznenadni odlazak potpredsednika vlade Dritana Abazovića u Beograd u privatnu posetu patrijarhu srpskom Porfiriju, konstatacijom da ćutanje Demokratske partije socijalista (DPS) tim povodom jasno pokazuje i dokazuje ko, kako kažu, ovu dramu režira.\nSkupština slobodne Srbije saopštila je danas da je odlučila je da povuče kandidaturu Bože Prelevića za predsednika Srbije, iako su ga, kako su istakli, građani odlično ocenili u nedavnom istraživanju.


Priznanje za uspešnu organizaciju Jadovničkog ultra maratona - PPmedia\nPriznanje za uspešnu organizaciju Jadovničkog ultra maratona\nPosted on\t15 јануара, 2016 1:12 pm by adminpp033\nPovodom uspešno organizovanog prvog Jadovničkog ultra maratona, predstvnici Udruženja građana „Jadovnik oaza netaknute prirode“ u znaku zahvalnosti uručili su predsedniku opštine Prijepolje plaketu za nesebičnu pomoć i podršku u organizaciji jedne takve manifestacije. Pored promocije sporta, odnosno atletike, što je bio prevashodni cilj ove manifesacije, jadovnički maraton ima i višestruk turistički značaj za opštinu Prijepolje, kazao je predsednik opštine Emir Hašimbegović.\nPrvi jadovnički ultra maraton, koji je okupio učesnike iz čak pet inostranih zemalja održan je u avgustu prošle godine u Prijepolju i pored velikog interesovanja brojnih učesnika iz Srbije, Crne Gore, Bosne i Hercegovine, Slovenije, Češke i Rusije ovaj maraton je po oceni poznavaoca atletike organizovan na vrhunskom nivou, a posebno priznanje organizator je dobio za markiranje staze od strane Regionalne zajendice ultra maratona.\n„Cilj ove manifestacije jeste omasovljenje atletike i privlačenje što većeg broja ljudi da se bave sportom. Trudićemo se da Jadovnički ultra maraton preraste u tradiciju i da iz godine u godinu interesovanje za učešće u njemu bude sve veće“, izjavio je predsednik Udruženja „Jadovnik oaza netaknute prirode“ Nele Joksimović.\nJadovnički ultra maraton je od velikog značaja za promociju opštine Prijepolje, a pored sporta, organizacijom ove manifestacije akcenat je stavljen i na promociju turizma naše opštine, kazao je predsednik opštine Prijepolje Emir Hašimbegović.\nOrganizatori Jadovničkog ultra maratona su istakli da je njihov cilj da ova manifestacija preraste u tradiciju, a prema rečima predsednika Hašimbegovića, od lokalne samouprave će za to imati nesebični pomoć i podršku.\nОзнаке: ele Joksimović, Emir Hašimbegović, Jadovnik oaza netaknute prirode


Na sednici održanoj 29. januara, članovi Odbora za inostrane poslove obavili su razgovor sa novomenovanim ambasadorima Srbije pri Svetoj stolici dr Vladetom Jankovićem i u Kraljevini Belgiji Radomirom Diklićem. Sednici je predsedavao dr Dragoljub Mićunović.<?xml:namespace>\nIzlažući plan svog budućeg delovanja, ambasador Janković je istakao da u odnosima naše zemlje sa Vatikanom nema otvorenih pitanja, zahvaljujući efikasnom i konstruktivnom radu naše ambasade u proteklom periodu, i dodao da će nastojati da uspostavi kontinuitet sa onim što je do sada činjeno.\nAmbasador Janković je naglasio da se Vatikan nije izjašnjavao u prilog nezavisnosti Kosova i Metohije, već za kompromisno rešenje koje bi zadovoljilo interese svih strana. Zato će u svojim budućim aktivnostima nastojati da učini sve kako bi stav Vatikana bio blagonaklon ili bar neutralan prilikom rešavanja tog pitanja. Po njegovoj oceni, izuzetno je važno da Sveta stolica ne prizna jednostrano proglašenu nezavisnost Kosova i Metohije i “da iskoristi svoj ogroman uticaj da što manje zemalja i što kasnije pristupi priznavanju”.\nPored toga, ambasador Janković je istakao da je za naše državne interese veoma važno što Vatikan ima jasno izražene rezerve prema Haškom tribunalu, što bi moglo da bude od koristi za Srbiju. Među potencijalno otvorena pitanja Janković je naveo pitanja papine posete Srbiji i sklapanja međudržavnog ugovora.\nNovi ambasador u Belgiji Radomir Diklić istakao je da odnosi Srbije i Belgije nisu zadovoljavajući zato što ih opterećuju pitanja rešavanja budućeg statusa Kosova i Metohije i našeg približavanja Evropskoj uniji On je rekao da je Belgija dugo podržavala neko dogovorno rešenje statusa Kosova i Metohije, a pošto ono nije nađeno, zauzela je stav da je najbolje rešenje primena Ahtisarijevog plana. Kao jedna od zemalja osnivača Evropske unije, Belgija dosledno podržava njenu spoljnu politiku, pa će je slediti i po tom pitanju.\nKada je reč o pridruživanju Srbije Evropskoj uniji, Belgija podržava stav Holandije da bez pune saradnje sa Tribunalom u Hagu ne može da se potpiše Sporazum o stabilizaciji i pridruživanju, istakao je ambasador Diklić. On je, takođe, rekao da ima mnogo neiskorišćenog prostora za povećanje robne razmene sa Belgijom, s obzirom na to da je njena privreda jedna od najotvorenijih u svetu i da u njoj imaju sedište mnoge multinacionalne kompanije.\nPredsednik Mićunović obavestio je članove Odbora o inicijativama za posete među kojima su pozivi za učešće Narodne skupštine na Kolokvijumu Skupštine Zapadnoevropske unije, koji se održava u Ljubljani 4. i 5. marta, pod nazivom “2008.-odlučujuća godina za zapadni Balkan “, kao i 68. Rouz –Rot seminar koji će se, u organizaciji PS NATO, održati u Bakuu, Azerbejdžan, od 6. do 8. marta. Osim toga, od 21. do 25. aprila Narodnu skupštinu posetiće predsednik Odbora za civilnu dimenziju bezbednosti i predsednik Pododbora za buduće bezbednosne i odbrambene kapacitete Odbora za odbranu i bezbednost PS NATO.


Narodna stranka: Građani ne mogu da registruju vozila zbog sukoba u SNS-u - Društvo - Dnevni list Danas\nPočetna » Društvo » Narodna stranka: Građani ne mogu da registruju vozila zbog sukoba u SNS-u\nPotpredsednik Izvršnog odbora Narodne stranke Nikola Lakić izjavio je danas da Narodna stranka poziva ministra saobraćaja Tomislava Momirovića da Vladi Srbije hitno predloži direktora Agencije za bezbednost saobraćaja jer građani zbog neimenovanja direktora ne mogu da registruju svoja vozila u skladu sa zakonom.\n0Piše: Danas Online 30. novembra 2020. 08.57 Izmenjeno: 09.45\n„Agencija nema direktora zbog sukoba klanova unutar SNS-a, koji su Momiroviću i Vladi Srbije važniji od posla za kojih ih građani plaćaju. Momirović je najodgovorniji za stvaranje ovog problema i građani sada plaćaju cenu njegovog ulizištva i poltronstva prema predsedniku Srbije Aleksandru Vučiću“, naveo je Lakić.\nOn je precizirao da mnogobrojni građani, kojima je potrebno uverenje o ispitivanju vozila, već 15 dana ne mogu da registruju svoja vozila jer za to ne postoji proceduralna mogućnost bez direktora Agencije.\n„Ovo nije prvi put da vlada svojom nesposobnošću namerno stvara probleme građanima i slične situacije se ponavljaju više puta svake godine. Vlast ne samo da nije zainteresovana da rešava probleme, već je jedino spremna da ih dodatno stvara“, rekao je Lakić, a prenosi pres služba Narodne stranke.\nAgencija za bezbednost saobraćaja, Narodna stranka, Registracija vozila, SNS, Tomislav MomirovićBeograd


U BiH raste prodaja samo osnovnih namirnica - Narod.ba\nBiznis 23. Maja 2018.\nUkupan vansezonski promet trgovine na malo u BiH u februaru 2018. godine, zabilježio je pad od 6,7 posto u odnosu na januar. Prema podacima Agencije za statistiku BiH, rast prometa od 0,1 posto zabilježen je u trgovini prehrambenim proizvodima – hranom, pićem i duhanskim proizvodima, dok je pad od 8,1 posto zabilježen u trgovini neprehrambenim proizvodima. […]\nPrema podacima Agencije za statistiku BiH, rast prometa od 0,1 posto zabilježen je u trgovini prehrambenim proizvodima – hranom, pićem i duhanskim proizvodima, dok je pad od 8,1 posto zabilježen u trgovini neprehrambenim proizvodima.\nU februaru ove, u odnosu na isti mjesec prošle godine, ukupan promet trgovine na malo u BiH, posmatran u tekućim cijenama, ostvario je rast od 4,2 posto…\nRast prometa zabilježen je u trgovini prehrambenim proizvodima i to od 15,9 posto, dok je u trgovini neprehrambenim proizvodima zabilježen pad od 0,3 posto.\nNavedene statistike ukazuju na to da je umjereni rast zabilježen samo kad je u pitanju roba koja se mora kupovati – hrana i druge osnovne namirnice, što s druge strane, prema mišljenju ekonomista, ukazuje na stagnaciju i slabu kupovnu moć stanovništva.


REX :: Zurof: Frustriran sam zbog Starog sajmišta\nPrinscreen YouTube/Kin Flash Studio\nDirektor centra "Simon Vizental" u Jerusalimu je u intervjuu za Radio "Slobodna Evropa" rekao da nije "srpska Vlada i ne mogu biti odgovoran za probleme. Moram da kažem da sam vrlo frustriran. Imenovan sam za predsednika Međunarodnog savetodavnog odbora u leto 2015. godine. Prošle su više od tri godine, a ja ne vidim nikakav značajniji napredak".\nNajviše primedbi imali su predstavnici Saveza jevrejskih opština, koji su, zajedno sa predstavnicima romske zajednice, istoričarima i istoričarima umetnosti, članovi Komisije, na čijem je čelu episkop Jovan Ćulibrk.\n"Ono što je nama bitno jeste da imamo određenu samostalnost u vezi sa kadrovskim pitanjima i programskim sadržajem u budućem Muzeju Holokausta", kaže Robert Sabadoš, predsednik Saveza jevrejskih opština i član Komisije.\n"Zbog toga što je Staro sajmište i lokacije koje su s njim povezane bili nešto posebno i kao takav mora da ima posebno mesto, jer on, prema našem viđenju, ne može da bude u rangu nekih ostalih institucija koje postoje u sistemu. Ovo je van sistema", objašnjava Sabadoš.\nDa bi za Staro sajmište trebalo da važi leks specijalis smatra i Veran Matić, direktor Fonda B92 i član Komisije za Sajmište, koji je jula ove godine u autorskom tekstu zatražio da se za obeležavanje nekadašnjeg nacističkog logora uvedu ista pravila kao za projekat "Beograd na vodi", na drugoj obali Save:\nKomisija za Staro sajmište je pre tri godine formirala Međunarodni savetodavni odbor, koji bi trebalo da iznese predloge u vezi sa sadržajem memorijala kada on bude osnovan. Otkada je imenovan na mesto predsednika Odbora, Efraim Zurof se sastao sa Aleksandrom Vučićem, u vreme dok je još bio premijer Srbije, i tadašnjim ministrom za rad Aleksandrom Vulinom.\n"Poruka koju sam dobio bila je: 'mi u potpunosti podržavamo ovaj projekat, želimo da se on nastavi'. Sve je to divno i krasno, ali se nije desilo", kaže Zurof.\nPrema njegovim rečima, zadatak Međunarodnog savetodavnog odbora nije da rešava proceduralne probleme koji se tiču osnivanja memorijala. On dodaje da niko nikada od njega niti od bilo kog stručnjaka iz Odbora nije ni tražio bilo kakvu pomoć.\n"Kada sam pristao da radim ovo, uradio sam to da bih pomogao projekat za koji mislim da je veoma važan za Srbiju i ceo Balkan. U međuvremenu, nisam mogao ništa da uradim, osim da imenujem ljude koji će biti u Odboru, ali koji se nikada nisu sastali u Beogradu da rade", kaže Zurof.\nU decembru 2015. godine gradske vlasti iselile su stanare centralne kule na Starom sajmištu, čime je najavljeno raseljavanje i ostalih žitelja ovog područja na kojem živi nekoliko desetina porodica. To se do danas nije dogodilo, a mediji su u julu ove godine izvestili da se jedna porodica uselila u glavnu kulu. Osim toga, na mestu nekadašnjeg stratišta već godinama neometano radi i nekoliko restorana, teretana kao i sportska dvorana.


Aktiviran besplatan nacionalni broj za vantelesnu oplodnju - Biznis i Finansije\nHome\tVestiPolitika i društvo\tAktiviran besplatan nacionalni broj za vantelesnu oplodnju\nby bifadmin 5. novembra 2019.\nMinistarstvo zdravlja i Fondacija ‘Nije svejedno’ kompanije Nectar danas su zvanično predstavili besplatan nacionalni broj za vantelesnu oplodnju. Besplatan nacionalni broj 0800 333 030 u okviru Centra za vantelesnu oplodnju aktivan je od danas.\nPutem ovog besplatnog nacionalnog broja svi građani Republike Srbije kojima su potrebni savet, informacije o procesu vantelesne oplodnje u Srbiji i procedurama lečenja, neophodnim dokumentima, i sl. moći će svakim radnim danom od 09h ujutru do 20h uveče da se jave i besplatno dobiju podršku kao i odgovore na sva pitanja od strane Udruženja “Šansa za roditeljstvo”, ali i psihološku podršku koju će pružati Centar za mentalno zdravlje u Centru za vantelesnu oplodnju.\nU okviru projekta, koji zajedno sprovode Ministarstvo i Fondacija Nije svejedno, do kraja godine biće osnovana Savetovališta za vantelesnu oplodnju u dva doma zdravlja u Beogradu, a kasnije i širom Srbije. Takođe je kreiran i Vodič sa jasnim koracima kako proći kroz proces vantelesne oplodnje. Vodič će biti distribuiran u domovima zdravlja širom zemlje, a biće obezbeđena i vozila kojima će tim lekara moći da obilazi manja mesta i pruži svu moguću zdravstvenu podršku iz ove oblasti.\nSvaki šesti par u Srbiji ima problem da prirodnim putem dobije potomstvo. Evropska nedelja (NE)plodnosti obeležava se ove godine od 4. do 11. novembra i ima za cilj informisanje građana o problemu neplodnosti, kao i pozivanje na veću svest i politiku podrške u cilju rešavanja nejednake dostupnosti procedura za lečenje neplodnosti širom Evrope, što ovom projektu daje poseban značaj. Ministarstvo zdravlja ovim projektom obeležava ovogodišnju Nedelju (NE)plodnosti.\nNije svejedno fondacija kompanije Nectar je zajedno sa Ministarstvom zdravlja inicirala projekat podizanja nivoa informisanosti i dostupnosti saveta i iskustava u procesu vantelesne oplodnje jer kao uspešna porodična kompanija iz Srbije želi da se aktivno ukljuci u proces stvaranja uslova za povećanje nataliteta zajedno sa Ministarstvom zdravlja koje je do sada znacajno doprinelo unapredjenju uslova za vantelesnu oplodnju u Srbiji.\nMeđunarodna konferencija Beogradske berze „UPGRADE IN BELGRADE 2019“\n“Planule” akcije Komercijalne banke\nSvaki peti građanin EU u riziku od siromaštva...\nPoslodavac ne mora da zna zbog koje je...


Rusija pauzirala s vakcinacijom volontera | Korona virus, Rusija | Al Jazeera Balkans\nDirektor Gamaleja instituta je rekao da je 20.000 volontera primilo prvu dozu, a drugu 9.000EPA\nRusija je privremeno pauzirala vakcinaciju novih volontera protiv korona virusa, saopćilo je osoblje iz osam od 25 klinika, navodeći veliku potražnju za vakcinom ili nedostatak doza.\nProizvođač vakcine je rekao da je ispitivanje novih volontera samo usporeno, prenosi Tanjug, pozivajući se na Reuters.\nNa tri moskovske klinike se i dalje obavljaju testovi, a osoblje kaže da su ostali bez prve od dvije doze vakcine, koliko je planirano da se daju.\n"Vakcinacija je samo privremeno prekinuta. Imamo samo drugu dozu. Bez prve doze smo ostali prije sedam", rekao je član jedne moskovske klinike.\nDirektor Gamaleja instituta Aleksandar Gintsburg, koji je razvio i proizvodi vakcinu, kazao je da je odluka da se smanji priliv novih volontera zbog praćenja onih koji su već primili drugu dozu, prenosi agencija RIA.\nRekao je da je 20.000 volontera primilo prvu dozu, a drugu 9.000.\n"Potreba da se smanji broj volontera je zbog toga što nema dovoljno kapaciteta u klinikama. Mnogi su izrazili želju da prime vakcinu, ali proizvođač ne prati potražnju", rekao je predstavnik Crocus Medicala, istraživačke organizacije koja nadgleda testiranje u Moskvi, zajedno s Ministarstvom zdravstva.\nPredstavnik, međutim, nije želio otkrivati ime, ali je dodao da bi se vakcinacija novih volontera trebala nastaviti 10. novembra.\nAleksej Kuznjecov, pomoćnik ruskog ministra zdravstva, kazao je da se nastavlja testiranje na volonterima.


Izrael i Novi Zeland odobrili prodaju kapi za nos koje sprečavaju širenje korone | Luftika\nNova formulacija azotnog oksida za upotrebu kod ljudi, napravljena je da ubije viruse u gornjim disajnim putevima i spreči ih da se inkubiraju i šire u pluća.\nProizvodnja kapi za nos pod nazivom „enovid“ započela je u u Izraelu komapija „Sanotajz riserč end divelopment“ u saradnji sa partnerom „Nekstar hemofarma solušons“ , a očekuje se da će preparat biti u prodaji do leta.\nNa Novom Zelandu „Sanotajz“ je registrovao kapi za nos kod tamošnje Uprave za bezbednost lekova i medicinskih sredstava, što mu dozvoljava da odmah distribuira i prodaje kapi bez recepta, saopštila je kompanija sa sedištem u Vankuveru.\nSa druge strane, novozelandsko Ministarstvo zdravlja ističe da nije odobrilo proizvod za upotrebu kao antivirusne kapi za nos.\nRojters navodi dase odobrenje na koje se poziva „Sanotajz“ može se odnositi na obaveštenje datom novozelandskoj bazi podataka gde se nalaze informacije o medicinskim sredstvima koja se koriste u toj zemlji.\n„Prisustvo u ovoj bazi podataka ne potvrđuje niti implicira da proizvod ispunjava zahteve Zakona o lekovima iz 1981. godine“, navodi se u saopštenju i dodaje da će se i nadalje komunicirati sa kanadskom kompanijom.\nAgencija ukazuje da su prošle nedelje su „Sanotajz“ i dve bolnice iz Velike Britanije objavile rezultate kliničkih ispitivanja koja pokazuju da su kapi efikasno antivirusno sredstvo koje može sprečiti prenos kovida 19, skratiti njegov tok i smanjiti težinu simptoma i štete kod već zaraženih.\nDirektor kompanije „Sanotajz“ u sektoru nauke, Kris Miler rekao je da je njihova formulacija azotnog oksida za upotrebu kod ljudi dizajnirana da „ubija viruse u gornjim disajnim putevima, sprečavajući njihovu inkubaciju i širenje ka plućima“.\noznakeizrael vakcinacija kovid 19 novi zeland koronavirus pandemija sprej


OVO NISTE JOŠ VDELI: Nova verzija kućnog bioskopa usred OKEANA! (FOTO) • HAPPYTV.RS\nKreativno rešenje nemačkog arhitekte ima za cilj da filmofili dožive neponovljivo iskustvo, uživajući istovremeno u filmu i okeanu.\nNemački arhitekta, Ole Šeren dizajnirao je i instalirao neverovatan plutajući bioskop u Nai Pi Le laguni na Kudu ostrvu. Poznat kao „Arhipelag bioskop“, sastoji se od velikog platna/ekrana koji pluta između dve visoke stene presvučene bujnom džunglom.\nNaspram ekrana nalaze se modulirani splavovi, labavo povezani, čime je arhitekta želeo da proizvede osećaj spontanosti i temporalnosti, gde se delovi celine razigrano spajaju. Takođe, ovaj specifičan dizajn je jedinstvena replika ostrva koja sačinjavaju arhipelag i ograđuju lagunu.\nBioskop je nastao 2012. godine kao projekat filmskog festivala "Film na stenama Yao Noi". U izgradnji su učestvovali lokalni građevinski radnici, a plutajući delovi su pravljeni po uzoru na splavove koji se tradicionalno koriste za lov na jastoge duž arhipelaga.


Jedna osoba poginula, četiri povređeno u saobraćajnim nezgodama tokom protekle sedmice | (Vesti - 11. 01. 2021) Subotica.com\nJedna osoba poginula, četiri povređeno u saobraćajnim nezgodama tokom protekle sedmice\n11.01.2021. u 10:49h\nU periodu od 4. do 10. januara, na području Policijske uprave u Subotici dogodilo se osam saobraćajnih nezgoda. U četiri saobraćajne nezgode jedna osoba je poginula i četiri osobe su lakše povređene, dok je u četiri saobraćajne nezgode pričinjena samo materijalna šteta.\nU navedenom periodu, policija je podnela 46 zahteva za pokretanje prekršajnog postupka, izdata su 664 prekršajna naloga i iz saobraćaja je isključeno 15 vozača, od kojih je za sedam vozača određena mera zadržavanja zbog teške ili potpune alkoholisanosti.\nU toku protekle nedelje, pripadnici Vatrogasno-spasilačkog bataljona u Subotici imali su 10 intervencija.


Danas sa vama delimo neke kreativne savete koje morate primeniti ukoliko želite da svoju baštu na vreme pripremite za dolazak proleća...\nOvde ne mislimo na prolećne biljke koje će, htele to ili ne, svojim izgledom svakako oplemeniti izgled svakog dvorišta, vrta ili bašte. Danas se bavimo dizajnom eksterijera na malo drugačiji način i predlažemo vam četiri kreativna a prilično jednostavna načina da ovaj deo svog imanja na vreme spremite za predstojeće prolećno uživanje.\nSa toplijim vremenom, vreme je da oplemenimo naše bašte i balkone kako bismo stvorili zaista šik mesto kako bismo mogli da maksimalno iskoristimo veličanstveno prolećno vreme. Kao i svi najbolji unutrašnji prostori, sjajne spoljašnje površine su slojevite, teksturirane i pune ličnosti, a sve u cilju spajanja funkcije i stila.\nDrugim rečima, biće potrebno malo više truda od toga da samo nehajno postavite svoje baštenske stolice ili garnituru u neki kutak dvorišta! Cilj je napraviti originalan stil koji odgovara vama i potrebama vaše porodice kako biste svakodnevno uživali u druženju sa prijateljima, ispijanju kafe na otvorenom ili čitanju vaše omiljene knjige.


Vlasti nema, ali imaju "prioriteti": Federacija za nabavku vozila izdvaja više od milion KM - Klix.ba\nUtvrđena lista Vlasti nema, ali imaju "prioriteti": Federacija za nabavku vozila izdvaja više od milion KM\nVlasti nema, ali imaju "prioriteti": Federacija za nabavku vozila izdvaja više od milion KM\n29.8.2019. u 18:38\nFederacija BiH Fadil Novalić automobili\nVlada Federacije Bosne i Hercegovine izdvaja blizu 1,2 miliona KM za nabavku 33 službena automobila.\nFederalna vlada je na 188. sjednici, održanoj 22. augusta 2019. godine, prihvatila informaciju Službe za zajedničke poslove organa i tijela FBiH, utvrdivši tako prioritetnu listu za nabavku službenih vozila, u skladu s važećom uredbom o korištenju i nabavci automobila.\nNajskuplje vozilo s prioritetne liste za nabavku je automobil potpredsjednika Federacije BiH za koji se izdvaja 90 hiljada konvertibilnih maraka. Za dva vozila namijenjena Ustavnom i Vrhovnom sudu Federacije BiH izdvaja se po 70 hiljada maraka.\n"Daje se nalog Službi za zajedničke poslove organa i tijela FBiH da pripremi Prijedlog odluke o nabavci vozila, koja će se u postupku javne nabavke realizirati iz planiranih sredstava, usvojenih Budžetom za 2019. godinu", navodi se u Službenim novinama FBiH.\nPlaniran je iznos od milion maraka za vozila s prve liste, namijenjena za potrebe organa i tijela Vlade FBiH i 80 hiljada maraka za vozila s druge liste, za potrebe Službe za zajedničke poslove organa i tijela FBiH.\nPlanirano je, u sklopu treće liste, izdvojiti po 60 hiljada maraka za nabavku vozila srednje klase Uredu Vlade FBiH za zakon i usklađenost s propisima EU, Arhivu FBiH, Federalnoj direkciji za robne rezerve, Agenciji za reviziju privatizacije FBiH i Uredu Vlade FBiH za EU integracije.\n"Po preuzimanju novih vozila budžetski korisnici su dužni staviti na raspolaganje jedno vozilo, a Porezna uprava Federacije BiH osam vozila (u voznom stanju, ispravnih i spremnih za dalje korištenje), koje će se na osnovu evidentiranih zahtjeva dodijeliti drugom korisniku", navodi se u Službenim novinama FBiH.\nIndikativno je da su se planovi o nabavci vozila kovali u vrijeme dok su se vodili neuspješni pregovori o formiranju vlasti na državnom i federalnom nivou.


Organizacijama koje pomažu žrtvama potrebna pomoć države – Odbor za ljudska prava Vranje\n/ Beograd, 22. Februar 2011. Beta / Predstavnice organizacija za pomoć žrtvama ukazale su na najnoviji trend da se brojne nevladine organizacije gase i preusmeravaju aktivnosti na druge delatnosti.\nPredstavnice organizacija koje pomažu ženama žrtavama nasilja upozorile su danas u Beogradu, povodom Međunarodnog dana žrtava 22. februara, da se suočavaju sa brojnim problemima i da im je neoophodna šira podrška države.\nNa skupu Viktimološkog društva Srbije i nevladine organizacije „Žene protiv nasilja“ u Beogradu rečeno je bi se gašenjem SOS telefona za pomoć ženama žrtvama porodičnog nasilja ukinule i organizacije koje pomažu ugroženima.\nDragana Veljović iz kraljevačke NVO „Fenomena“ rekla je da u finansiranju SOS telefon najvećim delom učestvuje lokalna samouprava, a podrška se „najčešće svodi na obezbeđivanje prostora, komunalnih troškova ili troškova telefona“.\nOna je navela da istraživanje organizacije „Mreže Žene protiv nasilja“ u kojem je učestvovalo 16 organizacija, pokazalo da osam nikakvu finansijsku podršku, dok su ostale samo delom finansirane.\n„U organizacijama koje su finansijski podržane volonteri učestvuju u 80 odsto ukupnog rada“, rekla je Dragana Veljović.\nPredstavnice organizacija za pomoć žrtvama ukazale su na najnoviji trend da se brojne nevladine organizacije gase i preusmeravaju aktivnosti na druge delatnosti, pod pritiskom finansijera, i apelovale na državu da više učestvuje u rešavanju tog problema.


Garsija Servert u posjeti Vazduhoplovstvu VCG | Analitika - Informativni Portal\nKomandant NATO Združenog vazduhoplovnog operativnog centra\nGarsija Servert u posjeti Vazduhoplovstvu VCG\nKomandant NATO Združenog vazduhoplovnog operativnog centra u Torehonu (NATO CAOC Torejon), general-potpukovnik Ruben C. Garsija Servert (Rubén García Servert) posjetio je Vazduhoplovstvo Vojske Crne Gore.\nObjavljeno: 12. 01. 2018 - 16:26 Promjenite veličinu teksta: A A A\nTom prilikom, na vojnom aerodromu u Golubovcima, sastao se sa v.d. načelnika Generalštaba Vojske Crne Gore, brigadnim generalom Ilijom Dakovićem.\nGeneral Daković je izrazio zadovoljstvo zbog posjete komandanta NATO Združenog vazduhoplovnog operativnog centra i zahvalio na podršci koju Alijansa pruža Crnoj Gori u procesu pune NATO integracije, kao i razvoju kapaciteta i sposobnosti Vazduhoplovstva VCG.\nKomandant Vazduhoplovstva VCG, potpukovnik Nenad Pavlović prezentovao je generalu Garsija Servertu stanje u Vazduhoplovstvu Vojske Crne Gore, kao i kapacitete i planove za budući razvoj.\nGeneral Garsija Servert je istakao zadovoljstvo zatečenim stanjem, kapacitetima Vazduhoplovstva VCG i implementacijom NATO integrisanog sistema za vazduhoplovnu odbranu (NATINAMDS). On je izrazio spremnost za punu podršku NATO Združenog vazduhoplovnog operativnog centra Vojsci Crne Gore u oblasti obuke kadra, razmjene iskustava i modernizacije sredstava i opreme. On je istakao značaj nabavke 3D radara za nadzor i kontrolu nacionalnog vazdušnog prostora zbog razvoja sopstvenih sposobnosti i kapaciteta.\nPosjeta komandanta je od izuzetnog značaja, jer će Crna Gora komandovanje i kontrolu u okviru Air Policing misije vršiti upravo u saradnji sa NATO Centrom kombinovanih vazdušnih operacija u Torehonu, kao i centrima za nadzor i kontrolu vazdušnog prostora koji se nalaze u Italiji i Grčkoj.\nGeneral Garsija Servert se sastao i sa generalnim direktorom Direktorata za politiku odbrane Ministarstva odbrane, Ivicom Ivanovićem.\nTagovi: daković garsija


Zajednička akcija policijskih agencija: Uhapšeni Slaven Dakić, Rade Bartula i Zoran Jovičić - Biscani.ba - Info portal grada Bihaća\nZajednička akcija policijskih agencija: Uhapšeni Slaven Dakić, Rade Bartula i Zoran Jovičić\nHapšenja u Rogatici\nU zajedničkoj akciji nekoliko policijskih agencija u Rogatici uhapšeni su Slaven Dakić (30) iz Istočne Ilidže, Rade Bartula (51) sa Sokoca i Zoran Jovičić (54) iz Rogatice, saznaje Srna iz policijskih izvora.\nIz Agencije za istrage i zaštitu (SIPA) Srni je ranije rečeno da su sinoć u Rogatici osoba puštena na slobodu.\nDvije osobe od jutros su u nadležnosti MUP-a Kantona Sarajevo na kriminalističkoj obradi, potvrdila je portparol Tužilaštva tog kantona Azra Bavčić.\nPolicijska uprava Istočno Sarajevo saopštila je jutros da su njeni pripadnici učestvovali u zajedničkoj akciji nekoliko policijskih agencija u vezi sa pronalaženjem ukradenih vozila na području opština Rogatica i Sokolac, u kojoj su uhapšena tri osobe.\nPodsjećamo, u akciji je pronađeno nekoliko vozila koja su ukradena u prethodnom periodu, među kojima je i Range Rover, koji se spominje u slučaju ubistva sarajevskih policajaca, jer je prema izjavama pojedinih svjedoka upravo to vozilo korišteno.\nDo hapšenja u Rogatici je, kako saznjemo, došlo nakon dužeg praćenja određenih osoba koje su i uhapšene u spomenutom Range Roveru.\nIZVOR: klix.ba Objavljeno na dan 06.11.2018 - 12:10


Genaralna skupština UN danas je, na vanrednoj sednici, sa 128 glasova "za" i devet "protiv" proglasila američko priznavanje Jerusalima kao prestonice Izraela ništavnim. Kako su prenele agencije,...\nBerlin je nedavno bio pozornica zanimljivog političkog performansa švajcarskog reditelja Mila Raua, poznatog po tome da ide do granice ekscesa, kao što je to slučaj s rekonstrukcijom ubistva...\nDačić: Tramp je mene pozvao, on je moj stari prijatelj\nŠef srpske diplomatije Ivica Dačić otkriva da američkom predsedniku Donaldu Trampu nije prišao nenajavljeno u Njujorku.\nPjongjang: Tramp u samoubilačkoj misiji\nMinistar spoljnih poslova Severne Koreje Ri Jong Ho izneo je u Ujedinjenim nacija uvredljive optužbe na račun američkog predsednika Donalda Trampa nazivajući ga "mentalno poremećenom osobom"...\nHodžaj poručio Vučiću: Biće mira samo ako priznate Kosovo!\nZamenik premijera Kosova Enver Hodžaj poručio je predsedniku Srbije Aleksandru Vučiću da je priznanje nezavisnosti Kosova jedni način da se uspostave trajni mir i stablnost na Balkanu.\nDačić: Izgubili su prošli put, izgubiće i sledeći\nPrve potpredsednik vlade i ministar spoljnih poslova Ivica Dačić izjavio je danas u Njujorku da nije tačna tvrdnja Bedžeta Pacolija da Kosovo ima dovoljan broj glasova za članstvo u Unesko, kao...